
E DIFERENCIA DEN NOTICIA 


WEB ARUBA TA FIRMA ACUERDO CU SEVEN SEAS 
WATER GROUP PA CONSTRUI PLANTA SWRO-3 

CANDELA DI DIAMARS ATARDI 
TA SPERA CU WEB 
TIN GARANTIA RIBA 
E “POMP NOBO” 


BAN TENE LIMPI Y MANTENE 


WELCOME PLAZA T’E CARA DI 
NOS PAIS ORA CU E TURISTANAN 
CRUCERO YEGA ARUBA 


ENTRANTE 1 DI MAART 2024 


BCA TA MANTENE E TASA 
DI RESERVA OBLIGATORIO 
NA 22,0 PORCIENTO 

NA januari 2024 Minister di Asuntonan Economico, 
Comunicacion y Desaroyo Sostenibel, mr. Geoffrey Wever, a 
introduci e constelacion nobo di e Raad van Commissarissen 
(RvC) di Post Aruba N.V. consistiendo e momento ey di cuater 
(4) commissarissen. 


E Raad van Commissarissen di Post Aruba ta consisti 
di un maximo di cinco commisarissen y awo e Raad van 
Commissarissen di Post Aruba N.V. ta completo: desde 1 
mei 2024 señor Randall Croes tambe ta forma parti di e 
Raad van Commissarissen di Post Aruba N.V. Señor Randall 
Croes ta director di un compania di seguro y tin background 
den economia y experiencia amplio den sector priva, miem- 
bresia den diferente directiva y a traha den pasado tambe 


como Hoofd Begrotingscoordinator di Pais Aruba. 


E constelacion di e Raad van Commissarissen di Post Aruba 
N.V. ta consisti di e siguiente profesionalnan: señor Antonio 
Carlo (President-Commissaris), señor Jacques van der 
Scheer (Plaatsvervangend voorzitter), señor Edwin Tromp 
(Commissaris), señor Henk Timmermans (Commissaris) y 
awor tambe señor Randall Croes (Commissaris). 


“Mi ta contento cu e Raad van Commissarissen di Post 
Aruba N.V. ta completo awor y cu e profesionalnan den area 
di economia, ley, business, management, banking, finance 
y accounting lo aporta positivamente na Post Aruba N.V.”, 
Minister Geoffrey Wever a expresa. 


DIARANSON dia 17 di april, WEB Aruba y Seven Seas Water 
Group (SSWG), un proveedor multinacional di ‘Water-as-a- 
Service® (WaaS®) solutions’, a firma un acuerdo Build- 
Own-Operate-Transfer (BOOT) cu un termino di traspaso di 
10 aña. Seven Seas Water (Aruba) VBA lo construi un planta 
di SeaWater Reverse Osmosis (“SWRO”) cual lo contribui cu 
un minimo di 16.500 meter cubico di awa potabel pa dia. 


E asina yama SWRO-3 lo ta parti di WEB Aruba su plan di 
termino largo y su Water Road Map pa satisface demanda 
continuo di awa, manteniendo suministro confiabel. E planta 
nobo lo reemplasa e actual facilidad temporal di produccion 
di awa. SSWG a haya e contracto despues di un proceso 
di tendering y negociacion na 2023. Lo construi e planta 
SWRO-3 riba tereno existente di WEB y ta planea pa cuminsa 
opera pa medio 2026. 


CEO di WEB Aruba, sr. Alfredo Koolman, a comenta riba 
importancia di e acuerdo bisando cu e proyecto ta repre- 
senta un logro importante tanto pa WEB como pa nos isla 
Aruba. Segun Koolman, ‘E lo optimalisa significantemente 
WEB su capacidad di produccion di awa, sigurando cu nos 
lo por satisface e demanda pa awa di bebe di calidad halto 
actual y esun den futuro. Nos ta hopi orguyoso di ta sumin- 
istra awa di calidad halto na nos comunidad y bishitantenan 
di nos isla. E planta nobo aki lo mantene y alabes engran- 


dece nos confiabilidad y pagabilidad. Mi kier gradici e team 
di WEB pa a maneha e proceso di seleccion y pa traha cu 
SSWG riba desaroyo di e proyecto aki culminando den un 
acuerdo entre WEB Aruba y Seven Seas Water Group’ Asina 
e CEO di WEB Aruba a bisa. 


Henry Charrabé, CEO di Seven Seas Water Group, a expresa 
su entusiasmo pa colabora cu WEB Aruba, bisando cu nan 
ta sinti nan mes tremendamente honra di a wordo selecta 
pa provee awa di bebe fresco y confiabel na WEB Aruba den 
e proyecto historico aki. ‘E proyecto significante aki ta un di 
e ‘public desalination tenders’ mas grandi den Caribe den e 
ultimo decada. 
Nos ta hopi impresiona pa WEB su vision di termino largo y 
pa e team su compromiso pa cu calidad, siguridad y confi- 
abilidad. Nos modelo di termino largo Water-as-a-Service® 
perfectamente ta alinea cu WEB su obhetivonan strategico 
y nos ta entusiasma pa fortifica nos posicion como un prov- 
eedor local solido y confiabel di awa potabel desalina den 
region.’ Asina e CEO di Seven Seas a expresa. 


WEB Aruba ta firma acuerdo 
cu Seven Seas Water Group 
pa construi planta SWRO-3 


Minister Geoffrey Wever ta anuncia cu e Raad van 
Commissarissen di Post Aruba N.V. ta completo 


Diahuebs, 18 April 2024 
AWEMainta 
LOCAL 
3 


TABATA momentonan di angustia cu pueblo a sinti diamars 
atardi, na momento cu a surgi un alarma general pa candela 
cu a surgi den e compania di procesa awa y coriente, esta 
WEB Aruba NV. 
Hopi a mira un situacion di crisis hopi delicado nan dilanti 
y esaki den tur sector di comunidad ya cu na momento cu 
e medionan di comunicacion lansa un noticia di ultimo ora, 
esaki ta yama hopi atencion. 


Den e caso cu a bira conoci cu lo tin un candela grandi den 
WEB cu diferente unidad di bombero for di varios stacion 
a dirigi nan mes bou sirena rumbo pa Balashi, ta mas cu 
claro cu hopi a pensa riba un scenario dramatico, sigur un 
scenario cu miles di cas lo keda sin coriente pa algun tempo. 


Ainda despues di e incidente aki, ta bibando den cierto parti 
di comunidad, sigur den e sector comercial, cu e posibilidad 
cu lo tin problema den suministro di coriente, ta posibel. 


Sinembargo despues cu gerencia di WEB Aruba NV a bin 
dilanti y splica kico a pasa y con el a pasa, no a yuda trankilisa 
comunidad. Al contrario, el a haci hende mas nervioso ya cu 
e splicacion tabata basa riba un storia cu no ta factibel na 
cualkier momento. 


Den su aclaracion, e compania di awa y electricidad a mustra 
cu entre otro un pomp nobo cu a wordo cambia algun dia 
anterior, y hasta ilustrando cu ta trata di “un pomp cu a 


bin nobo for di fabrica”, cu den e caso aki ta un compania 
mundialmente reconoci, esta Wärtsilä Finland Oy. 


Pues ta dificil ta un tiki contradictorio e declaracion di 
gerencia di WEB riba realmente por a pasa, entre otro must- 
rando cu e candela a surgi ora cu a surgi presion halto den e 
pomp nobo cu a caba di instala y awo a pidi Wärtsilä pa haci 
un evaluacion di e daño pa mira kico a pasa. 


E contratiempo aki ta hopi serio ya cu e motor cu a cay afo, 
lo keda pa un periodo di seis luna for di operacion loke ta 
crea un situacion un tiki delicado pa suministro di coriente 
durante di e periodo aki. 


Pues tur cos tin cu cana perfecto, no por permiti ningun tipo 
di problema mas te cu luna di october loke ta un situacion 
cu pa cual caba tin incomodidad den e servicio cu WEB ta 
dunando. 


Aki mas cu claro ta lanta e pregunta si gerencia tin un 
‘garantia’ riba e pomp nobo aki cu a faya despues di un 
periodo asina cortico instala ya cu esaki tambe ta costa un 
capital sin duda. 


E situacion aki tambe ta pone na duda e intencion di Minister 
di Energia, Glenbert Croes, pa dentro di poco logra reduc- 
cion di prijs di awa y coriente cual el a priminti for di 2022 
caba. 


Candela di diamars atardi 


Ta spera cu WEB tin garantia riba e “pomp nobo” 

C’UN votacion di 12 contra y 8 voto na fabor, Parlamento 
di Aruba diamars atardi algo despues di 6’or, a rechasa un 
‘mocion di desconfiansa’ contra di Minister Glenbert Croes, 
pa loke ta su maneho di e proceso di otorgamento di permiso. 


Ora cu analisa tur loke a bin dilanti den e reunion aki, por a 
anticipa e decision final di e reunion caminda e mandatario 
lo sali ileso di e reunion aki y cu e tin sosten incondicional 
di un grupo di parlamentario, cu ta sirbi e interes partidario 
riba e interes di pueblo di Aruba. 


Maneho di DIMAS tabata un tutu pa hopi aña caba bou di 
e gobierno actual, caminda continuamente a surgi situa- 
cion di conflicto entre Director Paskel y gobierno, mas tanto 
Minister encarga cu e departamento, esta Glenbert Croes. 
Tur hende sa kico a pasa y ta pasando, di un ilegal cu 
paspoort falso recientemente busca, di nombramento di 
varios persona sea famia of liga na partido, caminda tabata 
purba di domina henter e proceso di otorgamento di permiso 
door di e mandatario. 


Tabatin incidente cu hende cu a uza nomber di Minister 
Croes na momento cu nan haya nan mes den problema cu 
personal di Guarda nos Costa y principalmente e tres ocasi- 
onnan caminda Minister a dicidi di pone Director Katty Paskel 
totalmente “buitenspel” loke Corte a bari for di mesa ya cu 
no tabatin motibo legal pa haci esaki. 


Tur 21 Parlamentario tabata na altura cu Minister Glenbert 
Croes no a respeta e decisionnan di Corte, a sigui crea 
confrontacion cu Paskel y caminda ultimo a pone e persona 
aki na un lessenaar c’un telefon pero sin ningun tipo di tarea 
pa ehecuta. 
AWEMainta a yega di mustra na varios ocasion cu tin desa- 


royo cu no ta klop den e maneho di Minister pa loke ta asunto 
di permiso pero ayera mayoria, cu ta e grupo di 12, a sinta 
papia di e politiconan contrincante y neglisha por completo 
un maneho di Minister Croes cu ta un problema pa basta 
tempo caba. 


Minister Glenbert Croes ta bon na altura di loke a pasa den 
pasado, caminda mal maneho di su omo Rudy Croes den 
feliz memoria, riba ordo di gobierno Hulandes, mester a 
entrega e ministerio di permiso ya cu mescos cu su sobrino 
ta haciendo na e momentonan aki, no tabatin confiansa den 
e maneho aki. 


No tur dia un mandatario ta wordo confronta c’un mocion 
di desconfiansa pero no a cuestion cu Parlamento a rechasa 
esaki anto esey ta nifica cu tur cos ta bon, al contrario un 
mandatario integro lo tuma e tipo di accion aki na pecho y 
atende e asunto aki di un otro forma cu e manera cu el a bay 
diamars ultimo. 


Cu e 11 miembronan di Parlamento di fraccionnan di MEP y 
RAIZ, tabata di spera pero cu e Parlamentario independiente 
Do Nascimento a dicidi di sostene e maneho di e minister, 
tabata algo comico, den e sentido cu net un di prome el a 
papia di corupcion di e sistema hudicial, mientras cu ni 24 
ora despues, e mes ta pone un asunto asina serio un banda, 
den loke ta mustra su insistencia pa wordo considera un 
miembro nobo di partido MEP. 


Ta un echo c’un mocion di desconfiansa ta algo cu ta mishi 
cu credibilidad di un mandatario pero pa loke ta Minister 
Glenbert Croes, esaki no ta conta ya cu den menos di 24 
ora, el a subi avion di KLM ayera tardi pa bay Hulanda pa 
atende Arubadag. 


A N A L I S I S 


Mocion di desconfiansa rechasa 
of aproba ta un stempel negativo 

DOW y KPA ta pidi pueblo di Aruba, tur automobilista pa tene cuenta cu e desviacion aki y e inconveniencia 
cu lo por surgi pa cual nos ta pidi nos disculpa y ta gradici pa e comprension y cooperacion. 


Entrante dialuna 22 di april 2024 lo cuminsa cu e proyecto di reconstruccion di caminda na 
High Rise Hotels: Fase 1, cu lo ta e area dilanti Riu Palace Antillas. 


E proyecto completo lo wordo haci den 4 differente Fase y Fase 1 lo tin un duracion di 7 siman. 


J.E. Irausquin Boulevard lo ta accesibel solamente pa trahador y turista yega nan destinacion. 


Automobilistanan lo mester desvia riba Avenida Nelson Oduber. E desviacion lo ser indica cu 
borchi y baricada di trafico. 


Atencion: Cambio di Ruta 
J.E. Irausquin Boulevard 


RIU PALACE 
ANTILLAS 


AVENIDA 
NELSON ODUBER 

DEN e area di turismo di Aruba, Welcome Plaza ta un luga caminda e 
turistanan crucero por disfruta di un ambiente amigabel y acogedor na 
nan yegada na nos isla. Sinembargo, tin algun problema cu ta surgiendo 
cu mester atende pa mehora e experiencia di e turistanan. 
Uno di e problemanan mas evidente ta e limitacion di baño disponibel pa 
un cantidad grandi di turista. Aki, na Welcome Plaza, solamente tin dos 
baño disponibel pa miles di turista. E situacion ta critico, specialmente 
pa e baño di hende homber, caminda e porta ta kibra y ta tumando hopi 
tempo pa drech’e. Esaki ta resulta den un ambiente di desperacion y frus- 
tracion p’e turistanan cu ta haya nan mes den un fila largo pa uza e baño. 


Otro problema ta e mal holo cu ta sali di e baño, y tambe e baki di papel 
higienico cu ta yena lihe. Aunke cu tin huurdo di e kiosconan cu, a pesar cu 
e mester cumpli cu su benta di dia, ta tuma e esfuerso pa haci e bañonan 
limpi y por lo menos purba di mantene, e problema persistente di e limita- 
cion di infrastructura cu ta causando molester p’e turistanan (y sin lubida 
e huurdonan tambe cu evidentemente tin nan necesidadnan), ta afectando 
nan experiencia na Aruba. 


Fuera di esaki, tin un falta di conscientisacion tocante e gustonan local y e 
importancia di cuida nos ambiente. Basta biaha, e turistanan ta tira sushi 
of otro tipo di desperdicio n’e luganan indebido. Esaki ta crea un impacto 
negativo riba e imagen di nos isla y ta considera como un falta di respet 
p’e cultura y naturalesa di Aruba. 


Pa mehora e situacion, ta esencial pa autoridad local y manehado di 


Ban tene limpi y mantene 


Welcome Plaza t’e cara di nos pais ora cu e turistanan crucero yega Aruba 


Welcome Plaza tuma accion inmediato. Un 
accion ta inversion den mas baño y facilidad 
sanitario adicional pa satisface e demanda 
grandi di turista. Ademas, ta importante pa 
educa turistanan tocante nan responsab- 
ilidad di cuida nos ambiente y cultura local. 
Un campaña di conscientisacion y educacion 
por yuda na crea un cambio di cultura na un 
manera mas sostenibel. 


Concluyendo, pa mantene e status di Aruba 
como un destino turistico di calidad, ta esen- 
cial pa atende e problemanan identifica na 
Welcome Plaza. Cu un enfoke riba mehora e 
infrastructura, promocion di conscientisacion 
ambiental, y educacion di e turistanan, por 
yega na un solucion integral cu ta beneficioso 
p’e turistanan mes, e comunidad local, y nos 
medio ambiente. 

DI TODO UN POCO PA 
REFLEXIONA 


ULTIMAMENTE por nota un aumento den prijs na tur nivel. 
Loke ta yama atencion te aumento di prijs di fruta y berdura. 
Ni maske cu a habri frontera maritimo cu Venezuela, prijs 
di fruta y berdura no a baha mes. Lo contrario, prijs di e 
productonan aki ta hasta mas caro cu fruta y berdura importa 
for di Merca. Riba dje, no ta paga Derecho di Importacion 
(Invoerrechten). Y prijsnan ta sigui subi na Aruba. Banda di 
dje, prijs di gasolin, cu MEP den campaña a bisa di lo baha. 


PAPIANDO di aumento di prijs, loke a aumenta ultimam- 
ente y cu lo sigui aumenta, ta prijs di productonan petrolero. 
Manera prijs di gasolin, siendo cu algun luna pasa Minister 
Glenbert Croes cu masha fanfaria, a saca foto di un tanquero, 
bisando cu Aruba a logra haya crudo pisa for di Venezuela 
na un prijs preferencial, cu sigur lo yuda na baha prijs di awa 
y coriente. Te awe nada. Promesa, promesa, falso promesa. 
Tur loke e Gobierno aki a priminti, te awe nan no por a cumpli 
cu nan. 


NOS a tuma nota di un detencion na Venezuela di e 
ex-Minister di Petroleo, Presidente di PDVSA, Tareck El 
Assami, amigo di Glenbert Croes, pa su actonan di corup- 
cion den negoshi di petroleo, sin nunca placa a drenta den 


caha di PDVSA. Hunto cu ne, mas funcionario di Gobierno 
di Nicolas Maduro tambe a keda deteni. E crudo recien cu 
Aruba a haya tambe ta un deal cu Tarech El Assami? 


ULTIMAMENTE por a tende for di e.o. sector hotelero, 
horeca y tambe di construccion, cu no tin suficiente man- 
power localmente, como tal mester bay over na importacion 
di hende di afo. Pero awor por tende di nos Arubianonan 
local, cu mayoria di e hotelnan cu ta buscando hende, ta 
ofrece e trahado Arubiano un salario minimo, cu no ta yega. 
Of ta laga e Arubiano sa cu e ta “Demasiado Califica” p’e 
trabao, pa por haya oportunidad pa haya permiso pa haya 
permiso di importa trahado stranhero pa paga pa “cheap 
labor”. Ta p’esey tambe, hopi studiante na Hulanda no kier 
bolbe Aruba y ta prefera di keda Hulanda traha, pasobra na 
Aruba nan no ta haya pago cu nan merece. 


PAPIANDO di sector hotelero, abo lector por menciona 
cuanto Manager Arubiano tin den posicion den un di nos 
hotelnan? Añas atras, sigur tin mas cu tin awe. Gobierno, 
Departamento di Labor mester cuminsa pone condicion, 
cu banda di un halto ehecutivo (importa), mester tin un 
Arubiano, pa mañan por tuma dicho posicion. De lo contrario, 
trabou tin solamente pa waiter, house-keeping, etc., pero 
nada di un posicion ehecutivo. 


ARUBA su unico pilar economico te ainda ta turismo. Pero 
si o cuid’e, Aruba por perde e pilar aki tambe, p.e. mester 
mantene Aruba limpi, baha criminalidad, etc. Aworaki Aruba 
tin un segment grandi di loke por ser cualifica como “well- 
ness travellers”. No t’awor, pero for di basta aña a bin ta 
bringa cu mester construi un hotel un hotel na San Nicolas, 
pa yuda economia di San Nicolas y bisindario. A haci mencion 
cu Seroe Colorado lo por cater e segment aki cu “low impact 
small boutique resorts”. Pero cu Secrets cu su 600 camber 
ALL-INCLUSIVE, lo no logra pa cual kier un of mas hotel na 
San Nicolas. San Nicolas lo haya e asina yama “cheapcake 
tourists”, kendenan no ta bay beneficia ningun hende. Y un 
partner in crime di tur esaki ta Aruba Tourism Authority, cu 
a bende su alma cu diabel pa haya cheap tourism. Y e politi- 
conan cu ta bisa di ta representa San Nicolas, 
>> 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 

tambe ta complice di tur esaki. 


E siman aki, nos a ricibi e tristo noticia cu 
dr. John Leo a fayece na Hulanda. E tabata 
un di e directornan di Dr. Horacio E. Oduber 
Hospital. Pero siendo un yiu di tera, e no a 
haya e sosten pa keda director di HOH. Dr. 
Leo a bay specialisa su mes na Merca y a 
scoge specialisacion di transplante. 


Na aña 1988 dr. Leo a asumi e gran respon- 
sabilidad di director di HOH. Durante su 
trayecto como director hospital a conoce 
hopi cambio, entre otro mas specialista nobo. 
Specialismonan a expande masha hopi mes 
y mas di admira ta cu a trece un CT-scan 
Aruba, di cual prome cu esey pashentnan 
mester a bula bay Corsou of Venezuela pa 
haci e test aki. Tambe loke ta echografia a 
conoce un desaroyo enorme. 


Un cambio hopi bunita cu dr. Leo tambe a 
haci ta riba e parti di facilidad y calidad den 
informacion y tambe comodidad di e pash- 
entnan. El a percura pa tin un bali di informa- 
cion. Pa nos dr. John Leo tabata un visionario 
pa cu cuido medico, pero manera menciona, 
e no a haya sosten desea pa sigui traha pa 
un miho calidad di cuido medico na Aruba. 
Paz na su alma y condolencia na tur esnan 
cu a conoce e gran medico Arubiano aki. 


WRAAK-KAMER di Corte a bari for di mesa 
e peticion di Gobierno (abogado Emerencia) 
pa wraak un Hues den e caso di FPNA vs 
Gobierno, relaciona cu e caso di Isla di 
Oro. E Hues envolvi no ta di confia, segun 
Gobierno, pasobra e lo a haci e comen- 
tario, cu Gobierno aki no ta cumpli cu vere- 
dictonan den su contra. Lo mester pone un 
dwangsom riba Gobierno anto? 


NOS ta drentando luna di mei, casi mita aña 
di 2024 y te ainda no por nombra ainda un 
Mediador di Gobierno. E candidato (unico) 
cu tin, aparentemente no ta gosa di confi- 
anza di Gobierno aki. 


ARUBA su Cuerpo di Bombero ta sin un comandante, siendo cu tin 4 
persona califica na cas. Si no haci lihe cu un decision, ICAO por baha 
Aruba di categoria den aviacion. Gobierno aki no ta serio, pero mas bien 
kier persigui tur hende cu no ta di mesun opinion cu nan. E 4 personanan 
aki cu a ser manda cas, a base di acusacionnan falso, ya cu Ministerio 
Publico mes a conclui cu no tin nada ilegal y penal contra nan, pero asina 
mes a retira tur 4 for di trabao, Gobierno mester persigui esun(nan) cu a 
haci un denuncia falso. 


DI acuerdo cu relato financiero di AZV di 2023, e Organo Ehecutivo di 
Seguro Medico General a haci un surplus di como 50 miyon florin. Dia cu a 
lanta AZV, ningun dia a bisa cu e organo aki ta pa haci ganashi, pero pa tur 
hende por haya nan remedinan y cuido medico manera debe ser. Awendia 
hopi t’esnan cu no por paga remedi mas, poblacion di Aruba ta birando 
mas pober y riba dje mester paga pa nan remedi. AZ no ta un banco, pues 
reinstitui e kitamento di pago aki, cu ta afecta nos grandinan. Por fabor, no 
sigui castiga pueblo di e forma aki. 

CONFORME e tarea di e Comite di Maneho Monetario (CMM) pa evalua, 
determina y duna transparencia riba e accionnan di maneho monetario 
di Banco Central di Aruba (BCA), BCA ta comunica lo siguiente. Durante 
e reunion di 26 di februari 2024, CMM a dicidi pa mantene e tasa di e 
reserva obligatorio na 22,0 porciento entrante 1 di maart 2024. Di e 
manera aki, e banconan comercial mester tene un balansa minimo na 
BCA cu ta igual na 22,0 porciento di e depositonan riba termino cortico 
di nan clientenan. E decision pa mantene e tasa di reserva obliga- 
torio ta basa primordialmente riba e reservanan oficial cu ta relativa- 
mente cerca di e limite minimo di e ARA, a pesar cu tanto e reservanan 
oficial como e reservanan internacional a keda adecua y ta premira pa 
permanece asina durante 2024. Adicionalmente, likides excesivo di e 
sector bancario ta mustra un tendencia ascendente durante e ultimo 
lunanan. Finalmente ta considera prudente di mantene e reserva oblig- 
atorio na su nivel actual, mirando crecemento continuo di credito y su 
efecto potencial riba reservanan internacional. BCA ta sigui monitorea 
e desaroyo den e reservanan y likides excesivo y lo por dicidi di cambia 
e tasa di reserva obligatorio, si ta considera esaki necesario. 


E CMM a considera e siguiente informacion y analisis den su delibera- 
cion. 


Reservanan internacional y oficial 
E reservanan internacional, cu ta consisti di reservanan oficial di 
BCA y reservanan di divisa na e banconan comercial, a subi cu Afl. 
83,8 miyon te cu 9 di februari 2024, compara cu december 29, 2023 
(Grafico 1). E reservanan oficial a expande cu Afl. 132,0 miyon, mien- 
tras cu e reservanan na banconan comercial a baha cu Afl. 48,2 miyon. 
Consecuentemente, te cu 9 di februari 2024, e reservanan oficial y 
internacional a suma Afl. 2.777,7 miyon y Afl. 3.145,8 miyon, respec- 
tivamente. 


Sostene un nivel adecua di reservanan ta esencial pa mantene e tasa 
di cambio fiho entre e florin Arubano y e dollar Mericano. Teniendo 
cuenta cu esaki, reservanan internacional a keda ampliamente riba e 
rekisito di tres luna di pago riba e cuenta coriente di e balansa di pago 
te cu 9 di februari 2024. E pagonan riba e cuenta coriente di e balansa 
di pago ta consisti, entre otro, di pagonan pa importacion, pagonan di 
interes na inversionistanan stranhero y transferencianan pa exterior 
manera placa manda afo door di trahadonan stranhero. Reservanan 
oficial tambe a keda dentro di e margen aceptabel basa riba e metrico 
‘Assessing Reserve Adequacy’ (ARA) di e Fondo Monetario Internacional 
(FMI) (Tabel 1). 


Inflacion 
Inflacion, midi na final di luna contra e mesun luna di e aña anterior, a 
yega 2,3 porciento na december 2023 (Grafico 2). E contribuyentenan 
principal na e inflacion, midi na final di luna contra e mesun luna di 
e aña anterior, na december 2023, tabata ‘comunicacion’ (contribuy- 
endo cu 1,6 punto di porcentahe), ‘diferente producto y servicio’ 
(contribuyendo cu 0,4 punto di porcentahe), y ‘vivienda’ (contribuy- 
endo cu 0,4 punto di porcentahe). Di otro banda, e componente ‘trans- 
porte’ (contribuyendo cu -1,0 punto di porcentahe) a mitiga e inflacion 
den december 2023. 


E inflacion midi riba promedio di 12 luna a baha pa 3,1 porciento na 
december 2023; un caida compara cu 3,7 porciento na november 
2023. E presion inflacionario tabata mas tanto debi na e subida den 
e tarifa di awa y coriente desde augustus 2022 y e aumento den prijs 
di cuminda y bebida no alcoholico. Ademas, Aruba a importa un gran 
parti di e crecemento den prijs for di su partnernan comercial, particu- 
larmente Estados Unidos y Europa. 


Mientrastanto, na december 2023, inflacion basico (cu ta exclui 
cuminda y energia) a alcansa 3,1 porciento si midi e final di respec- 
tivo luna contra e mes un luna di e aña anterior (november 2023: 2,6 
porciento). Basa riba un promedio di e ultimo 12 lunanan, inflacion 
basico a yega na 2,1 porciento (november 2023: 1,9 porciento). 


Likides excesivo di e banconan comercial 
Likides excesivo di e banconan comercial (incluyendo credito cu no a 
wordo aloca ainda y otro compromisonan) tabata Afl. 519,4 miyon na 
december 2023, esta, Afl. 78,7 miyon mas compara cu november 2023 
(Grafico 3). Ora cu compara cu fin di december 2022, likides exce- 
sivo ta refleha un contraccion di Afl. 300,4 miyon. E caida aki tabata 
principalmente debi na refinanciamento di fiansanan internacional riba 
mercado local y compra di bono di gobierno pa inversionistanan insti- 
tucional. 


Entrante 1 di maart 2024 


BCA ta mantene e tasa di reserva obligatorio na 22,0 porciento 

Sea parti di 
e desaroyo 
di bo isla 


VACATURES 


Kijk voor meer informatie op onze website: 
hrportaal.drh.gov.aw/vacatures 


Aplica 
awe! 


Land Aruba 


 Psycholoog (Bureau MDC) 
 Werktuigkundige Cutter (Kustwacht) 
 Hoofdwerktuigkundige Cutter (Kustwacht) 
 Programmaspecialist Cultuur (Unesco-commissie) 
 Vlieginspecteur (DLA) 
 Chef financiële administratie (DAD) 
 Aspirant PIW’er of Aspirant beveiliger (DGWA) 
 Inspecteur Luchtruim en Luchtvaartterreinen (DLA) 
 Directeur (DGWA) 
 Medewerker Informatisering en automatisering (GdS) 
 Accountant (CAD) 
 Controleleider (CAD) 


ENTRANTE augustus 2024 e alumno di klas 1 lo 
siña lesa y skirbi na Papiamento. A organisa un 
trayecto di preparacion pa asina ekipa e cabe- 
sante y e maestro di klas 1 di scolnan basico 
(basisschool) cu e hermentnan necesario pa 
por implementa e parti aki di e maneho nobo di 
idioma den scol. 


E trayecto di preparacion a cuminsa dia 17 
november 2023 y lo sigui te cu 31 mei 2024. Den 
e trayecto di preparacion aki ta organisa comu- 
nidad di siñamento profesional. E maestronan 
ta forma parti di e comunidadnan aki den cua 
ta crea espacio pa conecta cu otro, intercambia 
ideanan, construi material y comparti conoce- 
mento cu otro. 


Parti di e preparacion ta encera analisis, revi- 
sion y reproduccion di diferente material y 
e ampliacion di material digital. Ademas e 
trayecto di preparacion ta brinda e cabesante- 
y maestronan di klas 1 e oportunidad pa profe- 
sionalisacion. Dentro di poco lo cuminsa cu e 
trayecto dirigi riba maestronan di klas 2 y otro 
actornan di cuido p.e. IB’ers. 


E dianan di estudio ta tuma luga den consulta cu 
directivanan di scol y bou guia di Departamento 
di Enseñansa Aruba (DEA) conhuntamente cu 
Centro di Desaroyo Profesional Continuo (CDPC) 
di Instituto Pedagogico Arubano (IPA). 


Recientemente cabesantenan di scol basico y 
maestronan di klas 1 a participa na e di cuater 
dia di estudio cu ta forma parti di e trayecto di 
preparacion pa e implementacion di e maneho 
di idioma nobo. E ambiente tabata placentero na 
unda por a tuma nota di e entusiasmo, animo y 
dinamismo bou e cabesantenan y e maestronan 


Departamento di Enseñansa Aruba cu di 4 
encuentro di Alfabetisacion na Papiamento 


di klas 1. Algun grupo a desaroya material audiovisual, otro a dirigi nan mes 
riba material visual y otro a traha riba un plan di implementacion segun e 
necesidad di nan scol. Minister di Enseñansa sr. Endy Croes tambe tabata 
presente y a comparti algun palabra di elogio. 


Di parti di DEA y CDPC ta gradici tur maestro y cabesante cu tabata presente 
pa nan tremendo participacion. 


Pa mas informacion relaciona cu Enseñansa na Aruba por acudi na nos 
website www.ea.aw. 


Tambe por sigui nos den social media via nos facebook y instagram pages @ 
educationaruba pa keda na altura di tur informacion. 

DIAMARS 16 di April 2024 a surgi un 
candela den motor RECIP #7 den planta 
di energia di WEB. No tabatin herido y e 
situacion di produccion di coriente pa awo 
ta bou di control, pero ainda delicado. E 
candela a wordo causa pa un fayo di un 
pomp di combustibel di presion halto na 
un cilinder di e motor, cual a causa lek di 
combustibel. 


WEB su personal di warda y di mantencion 
a detecta e candela y mesora a bati alarma. 
WET, e team di emergencia di WEB a acudi 
inmediatamente pa e prome asistencia. 
Na mes momento a yama Brandweer cu a 
yega na e sitio den no time. 


E candela lo tabata dificil pa preveni, door 
cu tabata un fayo repentino di e pomp di 
combustibel di presion halto cu a wordo 
cambia algun dia atras pa un pomp cu 
a bin nobo di fabrica. A pidi un team di 
fabricante Wärtsilä pa haci un evaluacion 
di e daño y pa traha riba un recovery plan. 
Motor RECIP #7 pa awo ta for di servicio y 
ta calcula cu lo tuma mas o menos 6 luna 
pa e ta bek den operacion. 


E suministro di coriente actual ta deli- 
cado caba door di e aumento enorme di 
demanda pa coriente cual a subi consid- 
erablemente e ultimo aña. 
Ademas nos ta drentando temporada di 
calor y e periodo di piek di uzo di cori- 
ente; Esaki ta haci cu e situacion por bira 
critico. E team di WEB Aruba ta haci su 
maximo esfuerso pa maneha e produc- 
cion y suministro di coriente mas miho 
posibel, pa asina por satisface e demanda 
di comunidad pa coriente. 


Gerencia di WEB ta manda un palabra 
grandi di gradicimento pa tur empleado 
cu a haci nan maximo esfuerso pa maneha 
e candela asina rapido. Tambe un palabra 
di danki ta bay pa Brandweer Aruba. 


Personal di WEB mes a atende cu e situacion 
Fayo di pomp di combustibel di presion 
halto a causa candela na WEB diamars atardi 

DESPUES di e instalacion inicial di 50 luz aña pasa, ta intensifica 
e esfuerso pa mehora e visibilidad y siguridad den nos centro di 
ciudad cu instalacion di 100 palo di luz adicional nobo den nos 
centro di ciudad. E proyecto aki ta parti di e strategia holistico 
di revitalisacion di Oranjestad pa crea un ambiente mas sigur y 
atractivo pa tur su habitantenan, bishitantenan y empresarionan. 


Minister Geoffrey Wever ta consciente di e complehidad di e 
retonan den nos centro di Oranjestad. Ta trahando pa crea 
e condicionnan necesario pa soluciona esakinan y asina por 
atrae mas inversion y bida atrobe den Oranjestad. E inversion 
aki ta enfoca specificamente riba aumenta e seguridad durante 
oranan di anochi, pa stimula e desaroyo di entretenimento y bida 
nocturno den centro di ciudad. 


“Nos ta kere cu Oranjestad por t’e proximo luga unda tur hende ta 
desea di frecuenta y pa logra esaki ta necesario pa inverti den e 
infrastructura, e ambiente y e oportunidadnan pa entretenimento 


tambe. Nos ta trahando riba crea espacionan vibrante, cu mas 
bida y actividad, cu ta yama tanto localnan como turistanan pa 
disfruta di loke Oranjestad tin pa ofrece” segun Minister Geoffrey 
Wever. 


E luznan ta planifica pa ser instala na fin di e segundo kwartaal 
di e aña aki y ta representa un compromiso serio pa mehora e 
calidad di bida den Oranjestad. Minister Wever ta determina pa 
sigui padilanti den su mision di transforma e ciudad den un luga 
vibrante y prospero pa tur su habitantenan. E esfuerso pa inten- 
sifica e siguridad ta un inversion di parti di ministerio di asun- 
tonan economico den e futuro di Oranjestad, un compromiso cu 
ta demostra minister Wever su vision y empeño pa un ciudad mas 
sigur p’asina e por prospera. 


Minister Geoffrey Wever: 


Preparando pa instala mas 
iluminacion pa mehora visibilidad y 
siguridad den centro di Oranjestad 

DEN e siman aki cu Minister Maduro di Finansa ta atende 
e IMF Spring Meetings na Washington DC, e mandatario 
ta probecha pa reuni cu diferente banco pa por haci e 
preparacionnan necesario pa Aruba por subi mercado 
internacional pa por cubri e necesidad financiero di 
Aruba. 
Minister Maduro a reuni cu, entre otro, JP Morgan, 
Standard Charter, Citi Group y Santander pa asina por 
splica mas di e desaroyonan cu ta tumando luga na 
Aruba pa yega na e stabilidad financiero cu ta brinda e 
confiansa na inversionista. 


E aña aki Aruba lo bay subi e mercado di capital inter- 
nacional despues di e pandemia y lo haci esaki pa un 
suma di 160 miyon dollar. Esaki ta un suma cu ta wordo 
refinancia di e debenan internacional existente cu ta 
madura. Como ta refinancia, esaki no lo crece e debe di 
Pais Aruba. 


Mester accentua cu inversionistanan tin confiansa den 
Aruba y esaki nan por a mira durante e pandemia, na 
unda cu inversionistanan a keda tene Aruba su bononan 
a pesar di e situacion precario di Aruba su finansa y 
economia na e momento eynan. Tur e banconan ta indica 
di ta hopi satisfecho pa mira e manera Aruba a atende cu 
e pandemia y awo ta recuperando grandemente. Despues 
di hopi tempo Aruba, awo ta conoce surplus en bes di 
deficit y esaki ta trece cu ne otro oportunidadnan finan- 
ciero pa Aruba. 


Minister Maduro di Finansa ta reuni cu diferente 
banco internacional durante e IMF Spring Meetings 

MICROCHIP 
FREE 
MICROCHIP 


sign up now 


UN accidente fuerte a sosode diamars atardi riba e 
caminda principal di Savaneta, net despues di La Granja, 
cu un vehiculo pa transporte di placa y un truck septico 
envolvi, loke a conduci na mobilisacion di unidad policial 
na e sitio. 


Na yegada di e prome patruya di San Nicolas y patruya 
motorisa, nan a topa cu un truck septico y un auto di un 
empresa local di transporte di placa. 
Segun loke a por comprende, e auto a desvia pa banda 
contrario y a bay dal contra e truck septico, pero afortu- 
nadamente ningun hende no a resulta herida. 


Daño tabata considerabel. Polis di trafico y roadservice 
tabat’ey presente p’asina haci e investigacionnan nece- 
sario, p’asina traha nan rapport. 


No tabatin herido 


Accidente fuerte entre auto di transporte di placa y truck septico na Savaneta 

DEN medio di awasero fuerte na Emiratonan Arabe Uni, 
e Centro Nacional di Meteorologia (NCM) a splica cu no a 
realisa operacionnan di plantamento di nubia durante e 
periodo di clima inestable. Dr. Habib Ahmed, un meteorologo 
senior di NCM, a enfatisa cu no mester kere den e informa- 
cion robes cu ta sugeri lo contrario. 


Segun Dr. Ahmed, NCM a monitor e situacion climatico den e 
region, particularmente den Arabia Saudita y Oman. E centro 
a emiti alerta desde 11 di april, avisando di condicionnan 
climatico instabil, incluyendo awasero fuerte, tormenta di 
polvo, tormenta di luz y granizo den henter e pais. 


E perturbacion climatico a surgi den sistemanan profundo 
di presion abao den e zuidoost y Oman, combina cu aire 
humedo di e mar Arabe cu tabata move pa Emiratonan 
Arabe Uni y Oman. E convergencia aki a resulta den awasero 
fuerte y tormentanan electrico, impulsá pa biento extrema- 
damente fuerte y coriente descendiente. 


Analisis di NCM a indica cu nubia cu awasero for di regionnan 
occidental di e pais lo a plama pa Emiratonan Arabe Uni, 
treciendo precipitacionnan di intensidad varia. E clima 


instabil a persisti pa varios dia, cu dos ola significativo di 
nubia cargando cu humedad moviendo riba Emiratonan 
Arabe Uni, provocando awasero fuerte y tormentanan elec- 
trico. 


Den futuro, e experto meteorologico a afirma cu ta spera cu 
e clima lo stabilisa den e proximo dianan, cu posibilidad di 
condicionnan nubla rond di Al Ain. Sinembargo, ta previsto 
cu e situacion general di clima lo mehora, aliviando e periodo 
di awasero fuerte cu a pasa recientemente. 


Dr. Ahmed a urgi e publico pa evita di cay den noticia falso 
y desinformacion, enfatisando e importancia di confia den 
fuentenan creibel pa actualisacion y informacion meteoro- 
logico. 
NCM ta keda alerta pa monitor e patronchinan di clima y 
emiti alerta oportuno pa garantisa siguridad publico y 
preparacion pa e cambionan den condicionnan climatico. 


Mientras cu Emiratonan Arabe Uni ta pasando den e secuela 
di e awa fuerte, e clarificacion di NCM ta sirbi como un record 
di e importancia di informacion corecto y preparacion pa 
enfrenta fenomenonan natural. 


Oficina meteorologico ta desmenti desinformacion 
di plantacion di nubia den medio di awasero fuerte 

E fabricante di auto electrico Tesla ta experenciando 
momentonan crucial, na unda ta pidi e accionistanan pa 
ratifica e pakete di compensacion di CEO Elon Musk, delinea 
inicialmente na 2018. E peticion aki ta bin inmediatamente 
despues di un incidente den corte di Delaware, unda un hues 
a rechasa e pakete, loke a causa un disputa legal. 


E pakete di compensacion, presenta pa prome biaha na 
2018, a ser diseña pa stimula Musk pa alcansa metanan 
ambicioso. E tabata consisti di un cantidad di opcion riba 
accionnan relaciona cu e balor di mercado di Tesla y e 
mehoracion operacional. N’e momento ey, e tabata aclamá 
como un di e paketenan di compensacion pa CEO mas 
generoso den historia corporativo, reflehando e papel inte- 
gral di Musk den e crecemento y innovacion di Tesla. 


Sinembargo, e pakete a enfrenta un scrutinio legal, cu a 
culmina den un perdida significativo ora un hues di Delaware 
a invalida e pakete. E sentencia a trece duda riba e legal- 
idad y equidad di e structura di compensacion, cu a conduci 
Tesla pa busca aprobacion di e accionistanan pa ratifica e 
pakete controversial. 


E momento di votacion di e accionistanan ta bira funda- 


mental, ya cu e ta enfatisa e tensionnan mas amplio entre 
e liderazgo di Tesla, su hunta di directiva y e sistema legal. 
Musk su compensacion ta un punto di discusion pa hopi 
tempo caba, y criticonan ta argumenta cu esaki ta recom- 
pensa e CEO demasiado sin pone suficiente responsabilidad. 


A pesar di e retonan legal, Tesla ta para firme den su sosten 
p’e pakete di compensacion di Musk, destacando su lider- 
azgo transformador y vision p’e compania. Defensornan ta 
argumenta cu e incentivonan di Musk ta alinia cu e exito 
di largo plaso di Tesla, impulsando innovacion y balor p’e 
accionistanan. 


E resultado di e votacion di e accionistanan no solamente lo 
determina e destino di e compensacion di Musk, pero tambe 
lo indica e confiansa di e inversionistanan den e liderazgo y 
e practicanan di maneho corporativo di Tesla. Un rechaso 
por desencadena mas bataya legal y pone duda riba e stabi- 
lidad y direccion strategico di e compania. 


Mientras Tesla ta enfrenta retonan legal y regulador, tur 
wowo ta poni riba su accionistanan pa dicidi e destino di e 
pakete controversial di compensacion di Elon Musk y delinea 
e rumbo di futuro di e gigante di auto electrico. 


Tesla ta busca ratificacion di accionistanan 
pa cu compensacion di Elon Musk 

UNITED Airlines a anuncia un perdida di $200 miyon den 
e prome kwartaal di aña, atribui n’e ‘grounding’ di su flota 
Boeing 737 Max 9 despues di un incidente cu un tap di porta 
riba un vuelo di Alaska Airlines. E ‘grounding’, cu a dura tres 
siman, a ser inicia p’e Administracion Federal di Aviacion 
(FAA) y a genera preocupacionnan tocante siguridad di e 
avionnan Boeing. 


Cu 86 avion Max 9 den su flota, United Airlines, cu ta depende 
grandemente riba avionnan Boeing, a hiba e perdida di mas 
pisa a consecuencia di e grounding. E compania a declara 
cu e lo tabata rendabel den ausencia di e gastonan di pone 
e avionnan na tera. Ademas, e aerolinea a revela cu e no ta 
anticipa di ricibi reembolso di Boeing p’e gastonan tampoco. 


Como reaccion riba e problemanan di calidad continuo di 
Boeing, United Airlines awor ta spera di ricibi menos avion 
di Boeing e aña aki, cu un reduccion di 40 avion for di nan 
proyeccionnan inicial. Consecuentemente, e aerolinea a 
congela e contratacion di piloto y ta solicita retiro bolun- 
tario sin pago di su pilotonan pa motibo di e reduccion di 
operacionnan di vuelo. 
Ademas, United Airlines a revela cu e no ta anticipa entrega 


di Boeing 737 Max 10 e aña aki, y cu e certificacion proba- 
blemente lo keda atrasa te por lo menos 2025. Como resul- 
tado, e aerolinea a converti algun pedido Max 10 n’e modelo 
Max 9 pa entrega entre 2025 y 2027. 


Den un distanciamento significante for di Boeing, United 
Airlines a yega na acuerdo cu dos otro compania pa lease 35 
Airbus A321neos nobo, un competido directo di e 737 Max. 
E entrega di e avionnan airbus aki ta programa pa 2026 y 
2027. 


A pesar di e retraso financiero, United Airlines a raporta 
un perdida ahusta di $50 miyon p’e kwartaal, un mehora- 
cion compara cu e aña anterior. E aerolinea a experencia un 
aumento di casi 10% den entrada, impulsá principalmente 
pa un distancia mas largo pa pasahero, a pesar di e suspen- 
sion di e flota Max 9. E tarifanan tambe a subi modesta- 
mente cu alrededor di 1%. 


E retonan di United Airlines ta enfatisa e impacto mas amplio 
di e problemanan di calidad di Boeing riba aerolinanan y ta 
enfatisa e importancia di siguridad y confiabilidad den e 
industria di aviacion. 


Pa motibo di e ‘grounding’ di Boeing 737 Max 9 


United Airlines ta raporta perdida di $200 miyon 

MIENTRAS Venezuela ta lucha cu agitacion 
politico y un colapso economico, e adminis- 
tracion di Biden ta den un dilema pa cu su 
maneho encuanto sancion. E promesanan 
incumpli di presidente Nicolás Maduro tocante 
eleccionnan liber y husto a laga e comunidad 
internacional skeptico di su intencionnan. 


A pesar di e incentivo inicial pa kita algun 
sancion Mericano a cambio di reforma elec- 
toral, e regimen di Maduro ta sigui reprimi e 
bosnan di oposicion, provocando e condena di 
nacionnan democratico. 


E menasa inminente di reanudacion di e 
sancionnan p’e industria petrolero y gasifero 
di Venezuela ta presenta un dilema compleho 
p’e administracion Biden. Aunke e sancionnan 
aki inicialmente tabata tin como meta pa 
presiona Maduro pa renuncia na poder, nan 
tabata tin consecuencianan devastador p’e 
pueblo Venezolano, amplificando e dificul- 
tadnan economico y provocando un exodo 
masivo di refugiado. Ademas, nan a tensiona e 
relacionnan diplomatico y inadvertidamente a 
fortalece e relacionnan di Venezuela cu Rusia 
y China. 


E esfuersonan di e administracion di Biden pa 
balansa presion economico cu compromiso 
diplomatico ta pone enfasis riba e retonan 
di uza sancionnan como un herramienta pa 
cambio di regimen. A pesar di e excepcionnan 
limita pa cierto empresanan, e sancionnan 
central ta keda na vigor, reflehando e balansa 
delicado di mantene e presion y evita e 
aparencia di capitulacion dilanti Maduro. 


Mientras Venezuela ta lucha cu agitacion politico 


Administracion di Biden ta enfrenta un dilema 


We Are 


Join Our Award-Winning Team 

Den futuro, Merca mester traha den colaboracion estrecho cu bisiñanan 
democratico di Venezuela, manera Brasil y Colombia, pa amplifica condena 
internacional di e tacticanan autoritario di Maduro. 
Aunke ta spera cu e proximo eleccion lo ta defectuoso, ainda nan ta 
presenta un oportunidad p’e oposicion demostra descontento popular cu 
e regimen di Maduro. E berdadero speransa di cambio ta den e resiliencia 
y determinacion di e pueblo Venezolano, enbes di depende solamente riba 
sancionnan. 


Pa eleccionnan futuro, particularmente pa legisladonan nacional, gober- 
nadornan y mayornan, tin optimismo cu cambio por wordo logra por medio 
democratico. Sinembargo, e lo rekeri sosten internacional continuo y soli- 
daridad cu e pueblo Venezolano den nan buskeda di libertad y democ- 
racia. 

DEN e panorama di bunitesa masculino y cuido propio cu 
ta den desaroyo continuo, e perspectivanan generacional 
ta sirbi como marcado intrigante di cambio social y evolu- 
cion cultural. For di e idealnan tradicional te na expresion 
moderno, cada generacion ta trece nan punto di bista unico 
na mesa, dunando forma na con hende homber ta percibi y 
ta envolvi cu nan aparencia y custumber di higiena. 


Durante varios generacion, e norma y e tradicionnan 
cultural a influencia e percepcionnan di bunitesa masculino. 
E generacionnan mas grandi ta defende e idealnan tradi- 
cional di masculinidad, enfatisando forsa y stoicismo riba 
preocupacion estetico. Sinembargo, segun cu nos sociedad 
ta progresa, e generacionnan mas hoben ta desafia e 
normanan aki, adoptando un espectro mas amplio di e stan- 
dardnan di bunitesa y expresion propio. 


E medionan di comunicacion ta hunga un papel fundamental 
den e configuracion di e percepcion di bunitesa masculino. 
E generacionnan anterior tabata exponi na representa- 
cion limita, hopi biaha idealisando e fisiconan musculoso y 
rasonan robusto. Den contraste, millennials y Generacion Z 
ta beneficia di diferente plataforma di e medionan di comu- 
nicacion, celebrando inclusion y autenticidad den bunitesa 
masculino. 


Cu e normanan di genero cambiando, e hombernan di awe ta 
sinti nan empodera pa desafia e expectativanan tradicional y 
explora nan individualidad. Mientras generacion mas grandi 


por a adhiri estrictamente n’e rolnan di genero, e grupo mas 
hoben ta priorisa autoexpresion y bienestar holistico, difu- 
minando e liñanan entre masculinidad y feminidad. 


E crecemento den tendencia di salud y bienestar propio a 
revoluciona e custumbernan di higiena masculino durante e 
generacionnan. Mientras cu e hombernan mas grandi por a 
neglisha di realisa e conexion entre cuido personal y bien- 
estar general, e generacionnan mas hoben ta reconoce e 
importancia di bienestar holistico, integrando e rutinanan di 
cuido di cuero y practica di higiena den nan ritualnan diario. 


Avance den tecnologia a democratisa bunitesa y higiena 
personal, ofreciendo homber di tur edad acceso na herment 
y recurso inovativo. Mientras e generacionnan mas jong ta 
adopta innovacion digital cu facilidad, cohortnan mas bieu 
por duda inicialmente, pero eventualmente ta adopta tecno- 
logia moderno di higiena personal mientras nan ta bira mas 
convencional. 


Mientras nos ta busca un balansa den e panorama diverso di 
bunitesa masculino y autocuido, cera e gap entre e perspec- 
tivanan generacional ta bira esencial. Celebrando e rikesa di 
experiencia y brasando inclusion, nos por fomenta un cultura 
cu ta empodera hende di tur edad pa defini bunitesa den nan 
propio termino. For di tradicionalista te cu e creadornan di 
tendencia, cada generacion ta contribui na e tapiz vibrante 
di identidad masculino, recordando nos cu bunitesa no tin 
limite. 


SALUD, BEYESA 
+ Y Bienestar Personal + 
+ Y Bienestar Personal + 


Perspectiva generacional riba beyesa masculino y cuido propio 

EMPATIA, e capacidad pa compronde y comparti senti- 
mento di otro hende, ta un aspecto fundamental den inter- 
accion humano. E ta facilita conexion, compasion y sosten, 
enrikeciendo relacionnan y fomentando comprension. 
Sinembargo, empatia no ta uniforme y por varia hopi entre 
individuonan pa motibo di factornan genetico, ambiental y 
di salud mental. 


Empatia ta consisti di varios componente, cada un di nan ta 
contribui na su complehidad: 


Empatia cognitivo ta encera compronde e perspectiva, pens- 
amentonan y emocionnan di un otro persona door di pone 
bo mes mentalmente den su situacion. E ta rekeri e capa- 
cidad pa compronde e motivacionnan tras di e sentimen- 
tonan y accionnan di un otro persona. 


Empatia emocional ta permiti hende comparti y experencia 
otro su emocionnan indirectamente. E ta bay mas leu cu 
comprondemento pa evoca reaccionnan emocional similar, 
permitiendo un conexion emocional mas profundo. 


Empatia compasivo ta encera un deseo pa alivia activa- 
mente e sufrimento di otro hende. E ta encera no solamente 
compronde y comparti emocionnan, pero tambe tuma 
medida pa duna sosten y asistencia na esnan cu tin mester 
di dje. 


Mientras cu empatia ta generalmente wordo considera posi- 
tivo, cierto trastorno mental por afecta e habilidad empatico 
di un individuo. 


Trastorno di e Spectrum Autista (ASD): un persona cu ASD 
por tin dificultad cu empatia cognitivo, loke ta hasi difícil pa 
nan compronde señalnan y emocionnan social. E reto aki 
por stroba nan capacidad pa conecta emocionalmente cu 
otro hende. 


Trastorno Di Personalidad Limita (BPD): un persona cu BPD 
hopi biaha ta experencia emocionnan intensivo y inestable, 
cu ta afecta nan capasidad di empatia emocional y ta hasi 
regulacion di nan mes sentimento difícil. E instabilidad aki 
por tensiona relacionnan. 


Trastorno Di Personalidad Narcisista (NPD): personanan 
cu NPD por priorisa nan mes necesidadnan y deseonan riba 
esnan di otro, cu ta conduci na empatia deteriora. Nan por 
tin dificultad pa reconoce of compronde otro su emocionnan, 
en bes di esei enfoca riba nan mes preocupacionnan. 


Psicopata y Trastorno Antisocial di Personalidad (ASPD): e 
trastorno aki ta caracterisa pa un falta di empatia y preocu- 
pacion pa bienestar di otro. Hende cu psicopata of ASPD por 
mustra un comportacion manipulado, emocionnan superfi- 
cial y un desprecio pa normanan social y moralidad. 


Reconoce e señalnan di problema relaciona cu empatia ta 
esencial pa intervencion y sosten tempran. E dificultad pa 
compronde e emocionnan di otro, e falta di capacidad di 
respuesta emocional y e insensibilidad na e necesidadnan 
di otro ta entre e indicadornan pa tene cuenta cu ne. 


Busca yudansa di profesionalnan di salud mental, manera 
terapista of psychiater, por duna un sosten y orientacion 
valioso na personanan cu ta experencia retonan relaciona 
cu empatia. Terapia por yuda mehora regulacion emocional, 
mehora relacionnan interpersonal y promove bienestar 
general. 


Den conclusion, empatia ta importante pa interaccion 
humano, enrikeciendo relacionnan y fomentando compren- 
sion. Mientras cu e por varia entre individuonan, reconoce 
y trata problemanan relaciona cu empatia ta crucial pa 
promove inteligencia emocional y construi comunidadnan di 
apoyo. 


Compronde Empatia: 


Crucial den relacionnan humano y interaccion social 


Diahuebs, 18 April 2024 
SALUD 
22 
AWEMainta 


BO intestino, ta almacena biyones 
di bacteria y microorganismo conoci 
colectivamente como e microbionan 
intestinal. E comunidad di bacteria 
aki ta hunga un rol crucial den desin- 
tegracion di cuminda y extraccion di 
nutriente esencial, influenciando bo 
bienestar fisico y mental. 


Compronde salud intestinal y micro- 
bioma 
Bo intestino, ta e centro di digestion 
y eliminacion di desecho di bo curpa. 
Salud intestinal ta referi esencialmente 
na mantene un microbioma intestinal 
balansa, cu problema digestivo na un 
nivel minimo. 


Tin mas o menos 300 pa 500 especie 
di bacteria, virus y fungus den e intes- 
tinonan grandi, cu ta yuda digestion di 
cuminda y absorbcion di nutrientenan. 
Mientras cu algun microorganismo ta 
presenta riesgo pa salud, hopi ta indis- 
pensabel p’e funcionnan corporal. 


Dicon salud intestinal ta importante? 
Investigacion emergente ta enfatisa e 
impacto profundo di salud intestinal 
riba bienestar general. Tin diferente 
aspecto di salud intestinal cu a keda 
estableci, entre otro: 


• Funcion di e sistema imunologico 
• Salud mental 
• Malesa autoimmun 
• Trastorno di sistema endocrino 
manera diabetes tipo 2 
• Trastorno gastrointestinal manera 
sindrome di e intestino irritabel. 
• Salud cardiovascular 
• Prevencion di cancer 
• Calidad di soño 
• Eficiencia digestivo 


Un variedad amplio di bacteria intes- 
tinal ta indica un microbioma salu- 
dabel, enfatisando e rol fundamental di 


salud intestinal den bienestar holistico. 


Señalnan di un Intestino menos salu- 
dabel 
Tin hopi factor cu por altera bo salud 
intestinal. Esaki ta inclui stress, falta 
di soño, estilo di bida sedentario, 
consumo di cuminda ultra procesa, 
humamento, consumo di alcohol den 
exceso y uzo di antibiotico. Problema 
di salud intestinal por manifesta como 
problema digestivo, trastorno di soño, 
alteracion di estado di animo y suscep- 
tibilidad na infeccion. 


Mehora bo salud intestinal 
Mehora bo salud intestinal ta encera 
modifica bo estilo di bida y dieta: 


1. Fibra Dietetico: Alimento rico den 
fibra, manera fruta, berdura, y grano 
integral, ta promove salud intestinal 
door di facilita defecacion regular y 
ta alimenta bacteria intestinal benefi- 
cioso. Purba di consumi por lo menos 
25-30 gram di fibra pa dia. 


2. Dieta diverso: Incorpora un variedad 
di cuminda di origen vegetal den bo 
cuminda pa promove un microbioma 
diverso y garantisa un ingestion amplio 
di nutriente. 


3. Limita alimento ultraprocesa: Opta 
pa cuminda minimamente procesa pa 
preserva integridad nutricional y evita 
aditivo dañino pa salud intestinal. 


4. Hidratacion: Bebe suficiente awa pa 
yuda den digestion, preveni constipa- 
cion y promove un microbioma intes- 
tinal diverso. 


5. Alimento rico den polifenol: Inclui 
yerba, specerij, fruta colorido, noot y 
bebida manera green tea y cacao pa 
haci uzo di e beneficionan potencial di 
polifenol den salud intestinal. 


6. Alimentacion consciente: Kauw e 
cuminda bon y come lentamente pa 
alivia e molestianan digestivo. 


7. 
Alimento 
fermenta: 
Incorpora 
cuminda fermenta manera yogurt, 
kimchi y kefir pa introduci bacteria 
beneficioso den bo intestino. 


8. Maneho di stress: Practica tecnica pa 
reduci stress, manera ehercicio, soño 
adecuado, socialisacion y relahacion 
pa apoya salud intestinal. 


9. 
Probioticonan 
y 
antibioticonan: 
Mientras cu probiotico por ta bene- 
ficioso den cierto caso, e ta priorisa 
absorbcion di nutrientenan di cuminda 
integral riba suplemento. Tene cuenta 
cu e uzo excesivo di antibiotico, 
reconoce su potencial pa altera e 
microbioma intestinal. 


Evita dieta di moda of productonan 
cu ta priminti mehoracion rapido 
den salud intestinal. Na luga di esey, 
concentra riba practica di dieta y estilo 
di bida basa riba evidencia pa opti- 
malisa salud intestinal. 


Den conclusion, nutricion di un micro- 
bioma intestinal floreciente a traves di 
nutricion consciente, eleccion di estilo 
di bida y maneho di stress ta primor- 
dial pa salud y bienestar en general. 
Priorisando salud intestinal, bo ta 
prepara e caminda pa un curpa y un 
mente prospero y resiliente. 


Loke nan ta bisa di bo salud 


Descubri e secreto di bacteria intestinal 

E Soldaatnan di S.C. United ta logra un Victoria impor- 
tante riba e Caymannan di Rooi Afo, pero mester a traha 
duro y pasa basta trabou pa por a sentencia e wega aki. E 
Caymannan a demostra cu 4or di atardi ta nan ora. E calor 
fuerte y e solo cayente sigur a hunga un rol den e wega aki, 
y S.C. United mester a warda te na di 85 minuut pa score su 
prome gol. 


Un penalty bon cobra pa e maximo goleador di S.C. United 
Antonio Fawcett ta manda e soldaat nan di Sabana Liber 
ariba. Sigur un baño di awa friu p’e team di Rooi Afo cu a 
bin ta hungando un wega bastante organisa, cerando tur 
espacio y duna casi nada di tereno p’e soldaatnan di Sabana 
Liber. 


Despues di e gol aki, e Caymannan mester a cuminsa move 
su liñanan pa busca e gol di empate. Aki nan S.C. United 
ta haya mas espacio pa traha y ta na di 94 minuut Antonio 
Fawcett ta bolbe haya caminda pa gol pa haci e wega 2-0. 
Cu e victoria aki S.C. United ta mantene paso firme y ta yega 


18 punto y ta pone mas presion riba e submarino blauw di 
Pos Chiquito, SV Unistars cu mester sali tur cu tin pa saca e 
3 puntonan contra e indjannan di Caiquetio. E Caymannan di 
Rooi Afo ta biniendo di menos pa mas, y a pesar di a hunga 
un tremendo wega ta bay cas man bashi y ta keda claba cu 
su 9 punto. 


Cos ta birando interesante den e grupo A, pasobra te ainda 
nada ta skirbi riba piedra. Cu 3 wega mas pa bay, hopi cos 
por pasa ainda. E soldaatnan di Sabana Liber ta mira accion 
atrobe diadomingo 21 di April pa 8or di anochi contra e 
Indjannan di Caiquetio. Di otro banda e Caymannan di Rooi 
Afo tambe ta mira accion dia 21 di April, pero pa 6or di atardi 
contra e Hulknan di Bubali. Esaki ta bay ta un wega decisivo 
p’e team di Rooi Afo. Un victoria lo mantene e Caymannan 
na bida pero un derota por ta devastador p’e aspiracionnan 
di Rooi Afo. 


Yega Compleho deportivo Frans Figaroa e weekend aki, 
pasobra e wega nan ta bay ta basta interesante. 


Futbol Copa Honor Plata 


S.C. United ta gana Rooi Afo den tremendo wega 

DEN un momento historico pa basket- 
ball femenino, e WNBA Draft a kibra 
record di audiencia, atrayendo un audi- 
encia di aproximadamente 2.45 miyon 
di espectador riba ESPN. E aumento 
monumental den e audiencia, eclip- 
sando e recordnan anterior, ta refleha e 
anticipacion mas grandi rond di e stre- 
anan entrante manera Caitlin Clark, 
Angel Reese, Cameron Brink y Kamilla 
Cardoso. 


E exito sin precedente di e draft ta 
nifica un momento crucial pa WNBA, 
ya cu e tin como meta pa capitalisa e 
surgimento di nombernan familiar di 
rangonan universitario. En particular, e 
wega di campeonato nacional cu Clark 
y Cardoso a gana mas di 24 miyon 
di espectador, cu ta duna un indica- 
cion fuerte di e interes creciente den 
basketball femenino. 


E afluencia di poder strea, ehemplifica 
pa hungadonan manera Clark, cu hasta 
a haci un aparicion prome cu e draft na 
“Saturday Night Live”, ta enfatisa un 
oportunidad sin precedente pa WNBA 
eleva su perfil. Cu cada anuncio di 
comisario di WNBA, Cathy Engelbert, 
riba e podio di draft, a presenta un otro 
strea estableci cu un gran cantidad di 
siguidonan riba rednan social, loke a 
amplifica e visibilidad y atractivo di e 
liga. 


Phil Cook, director di marketing di 
WNBA, a compara e momento aki cu 
e inicio di e liga na 1997, enfatisando 
e importancia cu nombernan conoci 
ta uni cu WNBA. Segun cu e liga ta 
cambia su strategia di marketing for di 
promove un grupo amplio di hungado 


pa enfatisa nombernan selecta di 
caliber halto, su meta ta pa probecha 
di rivalidad y storianan pa captiva tanto 
fanaticonan existente como nobo. 


E cifranan di audiencia record di e draft 
ta señala un trayectoria prometedor pa 
WNBA, apoya pa asociacionnan stra- 
tegico cu entidadnan corporativo y di 
media. Cu bista riba sigura un acuerdo 
lucrativo di derechonan di media na 
2025, e liga ta bon posiciona pa capi- 
talisa e impulso aki y propulsa su mes 
na altitudnan nobo. 


Ademas, e compromiso di WNBA pa 
mustra nan wega riba varios plata- 
forma, incluyendo television, rednan 
social y campañanan publicitario, 


ta enfatisa nan dedicacion na duna 
fanaticonan un experencia atractivo 
y accesibel. P’e siguiente temporada 
y mas leu, e liga ta keda enfoca riba 
maximisa su potencial di crecemento 
y consolida su status como e destina- 
cion principal pa talento di basketball 
femenino di caliber elite. 


Na final, e audiencia record di e Draft 
di WNBA ta marca un momento deci- 
sivo p’e liga, destacando su relevancia 
creciente y atractivo riba e escenario 
nacional. Cu un generacion nobo di 
hungado strea prepara pa captiva e 
publico, WNBA ta prepara pa drenta 
un era nobo di visibilidad y emocion, 
consolidando su posicion como forsa 
lider den deporte femenino. 


E draft di WNBA a bati record 


Impulsando e liga na un era 
nobo di visibilidad y emocion 

JACK Eyers, ex ganado di Mr England, awor a bira un para- 
canoista cu tin su bista riba e Weganan Paralimpico di Paris 
2024 despues di a surpasa retonan y probecha oportuni- 
dadnan nobo den su bida. 


Na edad di 16 aña, Eyers a tuma e decision pa amputa su 
pia drechi pa motibo di un malesa yama deficiencia focal 
femoral proximal (pffd). E decision aki no solamente a trans- 
forma su capacidadnan fisico, pero tambe a habri porta pa 
oportunidadnan nobo den su bida. 


Eyers su resiliencia y determinacion a impuls’e na exito, 
tanto den modelahe como den deporte. El a bira e prome 
amputá cu a gana e corona di Mr England na 2017, desafi- 
ando e percepcionnan di discapacidad den e industria di 
moda. Haciendo e transicion pa para-canoa, el a logra ya 
caba dos titulo di Campeon Mundial y a aspira e gloria para- 
limpico na Tokyo 2020, pero lastimamente no a logra drenta 
seleccion. 


Asina mes Eyers a sigui sobresali den su actividadnan atletico, 
logrando medayanan di oro den Campeonato Mundial y 
Europeo mas despues. Cu bista firme riba Paris 2024, e ta 
considera competi na Weganan Paralímpico como e ‘high- 
light’ di su carera, e culminacion di añanan di dedicacion y 
perseverancia. 


Reflexionando riba su carera, Eyers ta enfatisa e importancia 
di acepta e desafionan y canalisa e emocionnan pa resulta- 
donan positivo. E ta atribui su crecemento como atleta na 
resiliencia, mehoracion di strategianan di careda y mehora- 
cion di habilidadnan fisico. 


Mientras Eyers ta preparando pa e siguiente Weganan 


Paralimpico, Eyers ta keda optimista y determina pa tuma 
e oportunidad pa representa Gran Bretaña riba escenario 
mundial un biaha mas. P’e, competi na Paris lo ta e valida- 
cion definitivo di su trayectoria for di Mr England pa aspi- 
rante Paralímpico, marcando un paso significativo den su 
notabel carera. 


Jack Eyers: 


Di Mr. England pa aspirante paralímpico den Para-Canoa 

E controversia recien rond di e peticion di leyenda di biyar 
Ronnie O’sullivan pa move Campeonato Mundial pa Arabia 
Saudita a tuma un turno sorprendente. A revela cu O’sullivan 
a firma un contract di tres aña como embahador pa promove 
biyar den Medio Oriente. 


Segun e terminonan di e contract, O’sullivan lo participa na 
tur evento di billar den Medio Oriente y tambe lo duna entre- 
namento extenso na un academia di biyar cu lo habri den e 
region. E desaroyo aki ta duna un otro buelta na e comen- 
tarionan anterior di O’sullivan cu tabata boga pa e reloca- 
cion di e campeonato. 


E anuncio a crea discusion nobo entre entusiastanan di biyar, 
particularmente na Inglatera, unda e deporte ta gosa di un 
fanaticada ferviente. Hopi fanatico a expresa nan indignacion 
pa e sugerencia di O’sullivan pa hiba e torneo prestigioso 
Saudi Arabia, citando preocupacionnan riba asuntonan di 
derechonan humano y integridad di e deporte. 


Ademas di e rol di O’sullivan como embahador, e organ- 
isadonan na Riyadh a firma un acuerdo di sponsoring cu 
Matchroom, e agencia deportivo responsabel pa organisa e 
Campeonato Mundial. E asociacion aki ta enfatisa e interes 


creciente den biyar den Medio Oriente y ta señala posibel 
colaboracion den futuro entre Matchroom y autoridadnan di 
Medio Oriente. 


Pa futuro, tin plannan pa organisa un torneo oficial di clasifi- 
cacion na Riyadh den e proximo temporada. Ademas, ta 
specula cu e Campeonato Mundial por tuma luga na Riyadh 
unabes cu e contracto actual entre Matchroom y The Crucible 
caduca na 2027. 


E desaroyonan ta enfatisa e expansion global di biyar y e 
popularidad creciente di deporte den regionnan manera 
Medio Oriente. Sinembargo, nan ta lanta preguntanan tambe 
riba e interseccion di deporte, politica y interes comercial, 
particularmente mirando di e dobel rol di O’sullivan como 
hungado y embahador. 


Mientras e Campeonato Mundial ta cuminsa na Sheffield e 
diasabra aki, e comunidad di biyar ta keda dividi tocante 
O’sullivan su participacion den promocion di deporte na 
Medio Oriente. Algun ta aplaudi esfuersonan pa expande e 
alcance di e wega, mientras cu otronan ta expresa reserva 
riba e implicacionnan di alinia cu cierto entidadnan geopo- 
litico. 


Ronnie O’sullivan a revela di tin un papel dual 
den controversia pa cu campeonato mundial 

CIENTIFICONAN Hulandes a logra un echo notabel 
den cultiva pa prome biaha un structura embrionico di un 
morocho humano identico for di stemcel individual, sin 
uza un ovulo of un spermatozoide. E trabou pionero aki a 
wordo realisa pa MERLN Institute di Maastricht University y 
Maastricht UMC+. 


E logro aki a bira posibel danki na un plataforma tecnologico 
avansa cu ta permiti e crecemento regula di e celulanan, 
tehido, organo y embryo. A traves di un expansion controla 
di e blastocisto, un etapa trempan di desaroyo embrionario 
cu ta consisti di stemcel, e embryo a dividi exitosamente den 
dos. E proceso aki ta marca e paso inicial den formacion di 
morocho. 


E meta principal di e investigacion aki ta pa compronde e 
implantacion y desaroyo saludabel di embryo, como tambe 
compronde aborto spontaneo y infertilidad. Creando 
embryon sintetico, e científiconan por studia e prome micro- 
procesonan cu antes tabata inaccesibel. E resultadonan aki 
a wordo publica den e revista Advanced Materials. 


E embaraso di morocho aki ta wordo hopi asocia cu compli- 
cacion durante implantacion trempan, cu awo por wordo 
analisa miho y posiblemente preveni of trata. Fuera di esey, 
e tecnologia aki lo enfoca riba compronde, diagnostica, trata 
y preveni diferente malesa humano (trempan). 


E investigadonan ta trahando actualmente pa determina 
experimentalmente ki factor, hormona y otro substancia 
ta provee e ambiente ideal pa e crecemento optimal di e 
embryo (morocho) durante e prome siman di desaroyo. 


Ademas, nan a desaroya un “implante den chip” pa crece- 
mento den e di dos siman, cu ta permiti nan studia e condi- 
cionnan cu ta conduci na e implante exitoso di e embryo den 
e matriz di e pashent. Esaki lo contribui na un miho predic- 
cion di e chensnan di exito di tratamento despues di IVF y 
PGT (testnan genetico prome cu implantacion). 


C I E N C I A 


Cientifico Hulandes ta cultiva e prome 
embryo sintetico humano morocho 

E investigadonan di e Universidad di 
North Carolina na Chapel Hill, di cua 
nan trabao a wordo cita dialuna pa 
Phys.org, a descubri cu un di e espe- 
cienan di tardigrado mas studia den 
laboratorio por sobrevivi nivel di radi- 
acion cu lo ta mortal pa humano, debi 
n’e capacidad di nan gennan pa drecha 
nan DNA. 


E tardigradonan, conoci como beer 
di awa, por soporta condicion ambi- 
ental extremo, manera presion grandi, 
temperatura abao y falta di gravedad. 
Na 1963, algun cientifico Frances a 
revela cu algun especie di tardigrado 
a resisti e exposicion masivo di X-ray y 
mas recientemente a descubri cu nan 
ta soporta radiacion 1400 biaha mas 


hopi na loke tin mester pa mata un 
persona. 
Expone excesivamente na radiacion ta 
resulta perhudicial, ya cu e ta causa 
alteracion den DNA, fuera di provoca 
malesa. Den algun investigacion ante- 
rior a evidencia cu e tardigradonan 
ta capaz di preveni of elimina daño 
causa pa radiacion den nan material 
genetico. Esaki nan ta haya danki na 
un proteina denomina Dsup (contrac- 
cion di ‘damage suppressor), cu ta 
proteha e gennan reparador di e mate- 
rial genetico. 


Tardigradonan por sobrevivi radiacion 
Den un estudio publica den e revista 
Current Biology, a reporta cu e espe- 
cimennan di e especie di tardigrado 
‘Hypsibius 
exemplaris’ 
exponi 
n’e 
rayonan gamma, a logra coregi e vari- 
acionnan den nan DNA. 


Esaki ta ilustra cu e ‘Hypsibius exem- 
plaris’, cu ta contene e proteina Dsup, 
no ta immuun n’e daño causa den e DNA 
p’e radiacion y a sufri alteracion grandi 


den nan material genetico, a aumenta 
e produccion di gen reparador, loke 
a permiti nan sana nan DNA 24 ora 
despues di a wordo exponi n’e rayonan 
gamma, e investigacion a señala. 


Di un otro banda, e cientificonan por a 
regula e actividad di algun gen di repa- 
racion den e genoma di e bacterianan 
“Escherichia colli’. En efecto, ora cu 
esakinan a wordo someti n’e rayonan 
gamma, nan a mustra un capacidad di 
reparacion di nan DNA similar n’e tardi- 
gradonan. 


“E animalnan aki ta desaroyando un 
respons increibel na radiacion y esaki 
parce ta e secreto di nan capacidadnan 
extremo di supervivencia,” e biologo 
Courtney Clark-Hachel, miembro di e 
ekipo, a sostene. E instruccion riba e 
mecanismo pa cual e tardigradonan 
ta supera e perhuicionan di radiacion 
“por conduci na idea nobo riba con 
nos por tarda di proteha otro animal y 
microorganismo di e radiacion dañino,” 
e cientifico a sigura. 


A descubri cu beer di awa por sobrevivi 
nivel mortal di radiacion danki na su gennan 

MI a drenta politica pa participa na e plat- 
aforma mas grandi cu tin na Aruba. E 
Eleccionnan di 2025, pa por ta un simbolo 
di innovacion pa e hoben studiante, hoben 
empresario, comercio, tatanan y mamanan 
di famia, pensionado y Aruba completo. E ta 
exigi di mi como politico pa cada biaha busca 
hopi bon pa sa kico mi ta papia ariba dje. 
Esaki ta un tema cu pa mas di 5 aña mi tin 
ta prepara mi mes. Pa mi politica ta un arte 
bunita unda dialogo ta e base fundamental, 
debate ta e instrumento pa nos por yega na 
proposicionnan solido, realistico pa salva- 
guardia e interes y bienestar general di Aruba. 


Trias politica y Prensa? 
Na 2021 e tema di Trias politica tabata uno 
cu a bin ariba debi na e forma con no tur ora 
e la wordo bon splica. In “a nutshell” gobi- 
erno tin hopi poder cu Aruba su electorado ta 
duna gobierno door di vota durante eleccion. 
E voto ey ta e pilar fundamental cu nos leynan 
y democracia ta hustifica tur decision cu keda 
tuma,tur esaki ta regla den nos Staatsregeling. 


• Parlamento ta legislado, esaki kiermen 
traha ley y tambe tin e tarea di keda supervisa 
gobierno, tarea controlativo. Paso parlamento 
ta representa Aruba, a nos ta vota pa e miem- 
bronan (21 pa ta exacto) traha den nomber di 
pueblo. P’esey capitulo 3, Staten 
- Articulo III.1 ta bisa: De Staten vertegen- 
woordigen het gehele Arubaanse Volk. 


• Gobierno tin e tarea ehecutivo, segun ley pa 
ehecuta locual parlamento bise. Esaki ta un 
discusion politico paso den realidad e no ta 
sucede, pero un articulo pa un otro momento. 
- Door di e tarea compleho cu gobierno a haya 
primordialmente riba e tema di medio ambi- 
ente, derecho social y salubridad, gobierno 
tambe a bira un 
co-legislador. Pensa riba un landsbesluit cu ta 
keda firma door di Minister Raad (Conseho di 
Minister) 


• Poder di huesnan, e organo hudicial ta unda 
e ciudadano por acudi si e ta sinti cu riba 
su derechonan a ser trapa. Nos tin huesnan 
imparcial y completamente independiente. 


Esaki ta e famoso checks and balances cu tin 
cu percura cu e contracto social cu ta e confi- 
ansa di pueblo den su representantenan ta 
wordo salvaguardia. 


E di 4 poder den un estado di democracia 
Prensa, prensa ta e bos di pueblo. Nan ta e 
personanan cu ta cana den pueblo, cu ta den 
cada momento cu pueblo y nan ta raporta y 
informa pueblo di Aruba tocante tur sucedido 
pa asina abo como ciudadano por sa kico ta 
pasando riba nos isla. E trabao di un peri- 
odista ta exigi cu e tin cu mantene su mes na e 
global charts of ethics, esaki ta un total di 16 
punto cu tin cu garantisa cu e trabao di peri- 
odistanan rond mundo ta confiabel. 


Solo di pueblo su integridad ta 0.0 
Ainda e lucha contra un plataforma cu ta 
defende e gobierno y cu ta pensa cu por trapa 
riba cualkier persona pasobra nan ta solo di 
pueblo ta continua. Nan sigur a bati na e adres 
bon robes. Como politico mi ta un hoben serio 
cu a drenta pa cambia mentalidad, propone e 
solucionnan dificil cu ningun otro politico kier 
papia ariba dje y percura cu den dialogo nos 
por yega na un proposicion concreto cu menos 
consecuencia negativo pa e interes publico. 
Cu sr. Edmond Croes ta cambia e contexto di 
mi palabranan, sin puntra mi pa un reaccion, 
sin invita mi pa un entrevista pa asina mi por 
splic’e con nos ta bay yega na e cambio ambi- 
cioso aki anto e ora ey mi lo por conclui cu no 
tin integridad den su persona. E lo por yama su 
mes un periodista? Mi ta curioso pa por wak ki 
diploma e tin y si e ta sigui manehonan inter- 
nacional manera e global charts of ethics. Un 
personahe populista cu tin cu sali na defensa 
di su gobierno, paso tin interesnan personal, 
economicamente mara tras di e gobierno aki. 


Aruba nos tin cu exigi di tur hende pa nos tin 
nos normanan y balor in check, di prensa nos 
tin un tarea mesun cos cu nan ta controla 
nos como politico, pa señala informacionnan 
incorecto cu nan ta publica cu no ta cuadra 
cu e realidad. E lucha contra populismo 
ta continua, Aruba nos proposicion ta un 
contracto social politiea nobo. Nos ta keda 
positivo cu nos ta logrando nos obhetivo: Un 
dialogo nacional! 


Leonardo Figaroa (PDP): 


Periodismo di calidad ta raporta 
hecho y tur banda di medaya 


Solo di Pueblo no ta integro! 

DURANTE reunion publico diamars ultimo, pa 
sorpresa di tur hende, manera cu e reunion a habri 
MAS y AVP a entrega un mocion di desconfiansa 
contra Glenbert Croes. E mocion obviamente a 
keda rechasa y e strategia di AVP cu MAS pa core 
cu Minister Glenbert Croes a fracasa. 


Carrying Capacity: 
Corectamente e mandatario a cuestiona e hecho 
cu ta net AVP cu ta e universidad di corupcion, net 
Marisol Tromp cu AVP a cataloga como Mrs Real 
Estate, ta esunnan cu awe kier cuestiona Glenbert 
Croes riba e tema di carrying capacity? Tempo cu 
Marisol y Benny a parti y bende tereno pa hotel y 
condiminium manera pamflet, e tempo aya nan no 
a corda mucho menos worry cu carrying capacity 
di Aruba. Awo ta Gabinete Wever Croes ta hay’e 
ta deal cu otro problema mas ocasiona pa AVP 
y MAS, esunnan cu a regala permiso pa hotel, 
bende tereno pa hotel sin preocupa kico lo pasa 
cu Aruba den futuro. Y e futuro ey a bati na nos 
porta awe y un biaha mas ta MEP mester deal cu 
e desasternan cu Marisol Tromp y AVP a ocasiona. 


DIMAS: 
Pero Minister Glenbert Croes ta considera e 
mocion di desconfiansa di AVP y Marisol, cu 
por cierto a fracasa, e prueba contundente cu e 
maneho laboral y di integracion di e mandatario 
ta dunando su frutonan y ta bayendo bon. P’esey 
AVP cu MAS kier a baha e mandatario, no pasobra 
nan no tin confiansa den dje manera cu nan kier 
a pretende pero pasobra cu danki na Minister 
Glenbert Croes su mmaneho humano y husto, e 
ta kitando tur e votadonan di AVP y MAS. 


DIMAS su servicio a conoce un mehoracion 
grandi 
Ta berdad cu na principio tabatin resistencia y ta 
comprendibel pasobra DIMAS tabata custumbra 
cu 8 aña di corupcion di permiso di AVP. Mientras 
tanto DIMAS sa cu Minister Glenbert Croes su 
unico intencion ta pa duna un servicio optimal di 
integracion na comunidad di Aruba. 


Tempo cu Marisol y Benny a parti y bende tereno pa hotel y condiminium 
manera pamflet, nan no a corda ni riba “carrying capacity” 


Net AVP cu mas cu mocion di desconfiansa 
contra Minister Glenbert Croes? 

DIAMARS den reunion publico cu Minister Glenbert Croes 
(Labor, Energia y Integracion) fraccionnan di ACCION 21 y 
RAIZ a introduci un mocion pa regularisa personanan indoc- 
umenta temporalmente. Parlamentarionan Miguel Mansur, 
Misha Raymond y Raymond Kamperveen kier legalisa perso- 
nanan cu tin mas cu tres aña na Aruba tanten nan ta bao 
cierto edad, por presenta un certificado di buena conducta 
y cu limite riba derecho di reunificacion familiar. E mocion cu 
rekisitonan pa haci esnan indocumenta legal ta urgi gobi- 
erno pa tuma paso inmediato of e Minister lo mester bolbe 
parlamento dentro di 90 dia pa duna un splicacion pakico no 
por efectua e mocion. 


E mocion di ACCION 21 y RAIZ ta den linea cu loke gremionan 
comercial; ATIA, AHATA, CUA y KVK ta pidiendo mirando e 
falta di trahado. NGOs manera HIAS, UNHCR y IOM tin añas 
ta pidi gobierno tuma paso pa e poblacion indocumenta na 
Aruba. International Organization for Migration reciente- 
mente a presenta resultado di nan inventario di e poblacion 
indocumenta Venezolano y un impact study riba nan regula- 
risacion. Nan ta calcula cu tin 5.000 persona indocumenta 
di Venezuela, 4.000 di nan ta trahando y mita di esnan trah- 
ando ta gana menos cu salario minimo. Nan ta ofrece gobi- 
erno di Aruba fondonan y asistencia tecnico pa regularisa 
esnan indocumenta y a provee un impact study pa mustra e 
beneficionan di legalisa. 


HIAS y UNHCR tin hopi aña ta asisti esnan indocumenta y ta 
boga pa nan regularisacion. UNHCR ta avisa cu gobierno tin 
tur dato riba esnan ilegal si nan kier realmente mira e prob- 
lema. Mayoria di esnan indocumenta a yega via nos airport 
dus facilmente gobierno por constata cuanto persona actu- 
almente a overstay y ta forma parti di nos poblacion indoc- 
umenta. 


Gobierno Wever-Croes tin casi 7 aña na poder y nunca a 
haci un esfuerso di inventerisa e poblacion indocumenta of 
studia ki beneficio nan por tin pa nos economia. E mesun 
politica di avestruz di no kier trata problema pa miedo di 
perde voto tin e solucion pa e poblacion indocumenta wanta 
pa añas. 


Fraccionnan di ACCION 21 y RAIZ a forsa un voto pa constata 
ken ta na fabor di regularisa esnan indocumenta y ken ta 
contra. Den palabranan di sra. Raymond, “mi ta kere a yega 
tempo pa nos stop di entretene mas informacion y bay na 


actonan mas concreto.” Partido MEP hunto cu independien- 
tenan Gerlien Croes y Ryçond do Nascimento (hunto repre- 
sentando 11 voto) a rechasa e mocion pa regularisa esnan 
indocumenta. Pa purba no aparenta anti-stranhero, MEP y 
e miembronan independiente a indica cu nan loke kier mira 
mas estudio pa tuma un decision asina. 


Esaki mientras MEP tin casi 7 aña den gobierno y te cu 
awor a evita di tur manera pa trata cu seriedad e poblacion 
indocumenta. Cu parlamentarionan Gerlien Croes y Ryçond 
do Nascimento a sostene partido MEP den un maneho anti- 
stranhero ta sorprendente pa hopi cu a spera mas di e polit- 
iconan hoben. 


Partido AVP a sostene e mocion pa regularisa esnan indocu- 
menta y partido MAS a abstene. 
Parlamentario Mansur a enfatisa cu pueblo ta mira na 
Parlamento pa provee solucionnan real p’e problemanan 
cu nos pais ta enfrenta. E tamaño grandi di nos poblacion 
indocumenta ta restringi aumento di salario, specialmente 
p’esnan di menos recurso. Sigur ta den interes general pa 
yega na un solucion realistico. 


Diamars atardi a keda estableci ken nan ta NA FABOR di 
regularisa esnan indocumenta: 
ACCION 21, RAIZ y AVP. 


Tambe por a constata ken nan ta CONTRA di regularisa 
esnan indocumenta: 
MEP, Gerlien Croes y Ryçond do Nascimento. 


Esnan contra no a provee ningun solucion p’e problematica 
di esnan indocumenta fuera di sigui cu e politica di avestruz 
di purba no trata topiconan cu por ta controversial. 


Miguel Mansur (ACCION21): 


MEP, Gerlien Croes y Ryçond do Nascimento ta 
rechasa regularisacion di esnan indocumenta 

UN parlamentario di mep ta Sali padilanti e siman aki y bisa cu 
MEP a aumenta e pensioen di biehes cu 228 florin den 7 aña 
segun su propio declaracion. Es decir un aumento di 20 florin 
pa aña. Esey segun MEP ta suficiente y responsabel pa duna. 


Esaki ta e mesun parlamentario cu a drumi cu otro 2 colega 
den mesun camber di hotel na Hulanda pa spaar dag geld 
vergoeding di 400 dollar pa dia, placa di pueblo pa hinca den 
nan saco. Y un otro parlamentario di MEP ta declara cu biaha- 
mento ta necesario y importante. Tin un solo minister cu ta 
Minister di Energia cu den 7 aña a gasta casi mey miyon florin 
na biahamento. Partido Mep asina publicamente ta bisa cu nan 
ta contra e aumento aki. 


Partido Mep mester compronde y sa cu 7 aña pasa bestaans- 
minimum tabata 1000 florin menos. Esaki ta segun datos di 
CBS y no inventa pa ningun hende, sigur no pa AVP. 7 aña pasa 
nos pensionadonan no mester a paga pa remedi, 7 aña pasa 
coriente y awa tabata na mita prijs. 7 aña pasa no tabata existi 
e medida di BBO na frontera, cu ta yiu di e BBO original cu 
Partido MEP ta tata y mama di dje. Ta pasobra ta Partido MEP 
a trece e yiu aki na mundo cu yama BBO. 7 aña pasa Aruba no 
tabata asina caro cu e ta awo, door di tanto medida imponi 
ariba pueblo. 


Awo ta Sali yen di grito di angustia pa si un aumento di 50 % 
ta realistico si of no. E por ta realistico di awo caba y sigur 
despues cu nos a tuma nota den un entrevista cu director di 
SVB a declara, cu cualkier aumento lo mester Sali for di caha di 


gobierno. Si MEP corta den gasto di biahamento rond mundo 
y tambe gobierno uza e 500 miyon extra den presupuesto 
door di medidanan poni ariba lomba di pueblo y ta gaba cu tin 
surplus di mas di 50 miyon, por duna e aumento aki sin ningun 
problema. 


Hopi grito di auxilio ta saliendo for di comunidad y organ- 
isacionnan pa basta aña caba cu ta bisa cu nos pensionadonan 
ta pasando den miseria y placa no ta yega nan y awo cu AVP 
ta Sali padilanti cu mester duna e aumento substancial aki y 
si ta duna oido n’e gritonan aki, awo tin Partido politiconan y 
tambe otronan ta manera spanta y ta bisa cu no ta realistico 
un aumento asina. 


Si no haci caso di un departamento manera un CBS cu ta bisa 
cuanto placa un pensionado mester pa biba, anto pakico exis- 
tencia di un departamento asina anto?? Kico lo t’e balor anto 
di un departamento manera CBS cu ta bisa algo, anto nos tur 
na Aruba ta keda brasa crusa y no ta haci nada pa cu e prob- 
lema aki. Keda para wak so? No haci nada? Esey hamas lo por 
t’e pensamento, si di berdad nos ta kere den DIOS y cu nos 
mester stima nos prohimo, manera nos ta stima nos mes. 


Partido MEP y otronan mester compronde cu ni cu e 50% 
di aumento aki, ainda e no ta yega e bestaansminimum di 
2450 florin cu un pensionado soltero mester pa biba, segun 
CBS. Pero sikiera e ta yega un poco mas cerca di e cifra aki. 
Pensionadonan y pueblo mester puntra Partido MEP y e parla- 
mentario aki, si e lo por biba cu 1265 florin pa luna. anto wak 
kico lo ta su contesta. 
E aumento cu Partido AVP den gobierno lo duna nos pension- 
adonan, ta un deber, un mester y un aumento cu ta realistico 
y sostenibel. P’e gobierno di MEP esaki ta imposibel pasobra 
biahamento rond mundo ta mas necesario cu duna un aumento 
na nos pensionadonan. 


Juni Croes(AVP): 


Pa partido MEP biahamento ta mas necesario 
cu duna aumento na nos pensionadonan 

ARIBA 12 y 13 di April a tuma luga e “Level Up” event den 
Parlamento Europeo na Brusselas, Belgica. E evento aki a 
wordo organisa pa Parlamento Europeo y European Youth 
Forum y tin e meta pa encurasha hobennan activo den nan 
sociedad pa vota pa Eleccion Europeo entre 6 y 9 di juni 
binidero. 1200 hoben for di diferente pais a wordo selecta 
for di 10.000 aplicacion pa sigui workshopnan over di dife- 
rente tema politico y tambe pa cera conoci cu miembronan 
di parlamento Europeo. 


Un di e hobennan cu a wordo selecta ta Jamilene Ridderstaat, 
un Rubiano di 27 aña bibando na Hulanda. Cu un edad di 19 
aña Jamilene a bay studia Pedagogiek na Fontys Hogeschool 
Tilburg. Durante su estudio el a haci diferente trabou bolun- 
tario den exterior. Trahando cu hobennan riba diferente 
proyecto na India y Kenia sigui pa seminarionan cu el a 
sigui na Spaña, Italia, Belgica y Alemania. Tur e oportuni- 
dadnan aki el a haya danki n’e organisacion internacional 
‘Don Bosco Youth Net’ situa na Belgica. E organisacion aki 
ta uno catolico y tin en meta pa inspira y stimula hobennan 
pa desaroya nan talento por medio di trabou boluntario y 
siguiendo seminarionan internacional. 


Jamilene ta un hende activo den sociedad y ta vocifera 
su opinion sobre di diferente topico, specialmente salud 
mental. Danki na su experiencia boluntario el a wordo 
selecta hunto cu tres otro boluntario di ‘Don Bosco Youth 
Net’ pa bishita Parlamento Europeo. Un experiencia unico 
unda Jamilene a sigui workshopnan di derecho Humano y 
con pa vocifera su opinion riba medionan di comunicacion. 
El a cera conoci cu hobennan di otro pais manera Spaña, 
Dinamarca, Estlandia, Gran Canaria, Inglatera, Irlanda, 
India y Martinique. 


“Mi ta agradecido p’e oportunidad aki y mirando mi interes 
den politica. E experiencia aki ta motiva mi pa sigui traha 
cu hobennan y stimula nan pa vocifera nan opinion. Nan 
opinion ta importante y politiconan tin e deber di scucha y 
tuma hobennan na serio” 


Awo Jamilene ta traha como un freelance trainer y coach. E 
ta sigui participa na diferente actividad di ‘Don Bosco Youth 
Net’ y lo kier sigui desaroya su mes como trainer interna- 
cional. Un dia e lo kier trece e conocemento aki bek na 
Aruba y stimula hobennan pa bira activo den nan comu- 
nidad. 


Pa mas informacion por check website di ‘Don Bosco Youth 
Net’: https://www.donboscoyouth.net/ 
European Youth Forum: https://www.youthforum.org/ 
activities/levelup24 


Jamilene Ridderstaat di bishita na Parlamento Europeo 

DURANTE fin di siman, Aruba Lions Club su 
Smile Mobile tabata presente na Centro di Cuido 
San Nicolaas, Huize Maristella na Savaneta, San 
Pedro Paviljoen y Sint Micheal Paviljoen. 


Esaki ta un proyecto cu Aruba Lions Club tin pa 
varios aña caba unda ta bay drecha e plancha 
di djente di e grandinan den diferente centro di 
cuido. Salud Bocal ta masha importante y p’esey 
tambe Aruba Lions Club ta tuma e proyecto aki 
na serio y varios biaha durante aña ta sali cu e 
Smile mobile pa haci e bunita gesto aki. 
Varios miembro di Lions Club y Leo Club a pasa 
e dia ta combersa y compaña nos grandinan y 
tambe a hiba un treat p’e grandinan. 


Sigur un bunita proyecto unda cu nos grandinan 
a keda masha contento cu e gesto aki. 


Aruba Lions Club pa mas di 75 aña sirbiendo nos 
comunidad, keda pendiente pasobra e siguiente 
proyecto t’e Hungry Relief specialmente pa Dia 
di Mama. 


Aruba Lions Club su Smile Mobile 
poniendo sonrisa riba cara di nos grandinan 

DIAMARS 16 di april, mandatarionan encarga cu Transporte 
di e Paisnan den Reino Hulandes a reuni na Boneiro den 
cuadro di Vierlandenoverleg riba e tema di Maritimo y 
Aviacion. Aruba a wordo representa door di Minister di 
Transporte Sr. Ursell Arends hunto cu director di Directie 
Luchtvaart Sr. Edwin Kelly y director di Directie Scheepvaart 
Sr. Rene Donata. 


Vierlandenoverleg ta un reunion formal entre e cuater 
paisnan den Reino Hulandes. E proposito di e reunionnan 
aki ta pa discuti y coordina asuntonan comun y temanan 
relevante pa e bienestar y cooperacion mutuo di e paisnan 
involucra. Representantenan di e otro tres paisnan tabata 
Minister Harbers di Hulanda, Minister Lambriex di Sint 
Maarten y Prome Minister di Corsou Sr. Pisas hunto cu auto- 
ridad y experto den e area di Aviacion y Maritimo di cada 
Pais. 


Puntonan clave di e reunion tabata entre otro harmoni- 
sacion di leynan entre e cuater paisnan y cumplimento cu 
normanan di ICAO (International Civil Aviation Organization) 
y IMO (International Maritime Organization) cu enfoke riba 
conectividad y maneho sostenibel. 


E combersacion tecnico entre e ministernan a demostra 
un comprension profundo di e desafionan y importancia di 
cooperacion den e sector aereo y maritimo. 


Aruba ta reconoce e complehidad di e dos sector nan aki 
pa cual motibo ta gradici e asistencia necesario di Hulanda 
cu tin e capacidad y experticio riba e area nan tecnico y di 


siguridad. Tambe Minister Harbers a menciona coordinacion 
y consistencia riba trabounan internacional, specialmente 
ora ta trata di supervision y cumplimento di e sectornan cu 
standardnan internacional. 


E Vierlandenoverleg a conclui cu acuerdonan firme y un 
plan di accion claro pa e futuro maneho di aviacion y mari- 
timo entre tur cuater Pais den Reino Hulandes. E comb- 
ersacionnan a accentua e importancia di adaptabilidad y 
innovacion den un mundo cu ta cambiando rapidamente y 
teniendo na cuenta cambio climatico. 


Na final di e encuentro Minister Arends a tene un reunion 
bilateral cu Minister Harbers unda a concretisa y formalisa 
puntonan di cooperacion entre Aruba y Hulanda. A esta- 
blece esakinan den un ambiente ameno y constructivo refle- 
hando e apoyo di Hulanda ya existente. 


Minister Ursell Arends a atende e ‘Vierlandenoverleg’ 
riba tema Maritimo y Aviacion na Boneiro 

E curso Finansa Den Mi Hogar a continua na Madiki Kavel 
despues di a start den Village na San Nicolas. “Meta di e 
curso Finansa Den Mi Hogar ta pa nos hendenan ricibi guia y 
conocemento cu por yuda nan tuma decisionan financiero cu 
ta beneficia su propio desaroyo personal y familiar”, segun 
minister Geoffrey Wever. 


Finansa Den Mi Hogar ta un programa di educacion finan- 
ciero desaroya pa Fundacion Plan di Bida. Fundacion Plan di 
Bida cu su presidente sra. Paloma Osorio- Tromp tin como 
mision trece conscientisacion financiero den nos comun- 
idad, ofreciendo guia con pa maneha nos finansa mas efec- 
tivo. 


Despues di e prome edicion exitoso, a dicidi cu e di dos 
edicion di e curso Finansa Den Mi Hogar lo wordo duna dentro 
di e districtonan mes e biaha aki - mas cerca y accesibel pa 
e cuidadonan - y un bes mas, cu participacion completa- 
mente gratis. 


Finansa Den Mi Hogar ta wordo ofreci den diferente bari- 
onan dentro tur e districtonan di Paradera, Oranjestad, San 
Nicolas, Savaneta, Noord y Santa Cruz. Despues di a inicia 
den Village, e bario di Madiki tabata e siguiente bario pa 
ricibi e curso. 


Na Aruba 3 di 10 hogar ta gasta mas di nan entrada tur luna 
segun sondeo di Banco Central di Aruba. E desaroyo aki ta 
uno preocupante pasobra e ta indica cu cada luna ta un reto 
pa hogarnan cumpli cu tur necesidad y responsabilidadnan 
financiero manera entre gasto pa vivienda, cuminda, y 
prestamonan personal. Como consumidor ta importante pa 
sa ki impacto cada decision financiero tin riba nos cartera y 
nos hogar. 


Durante e curso di dos dia, cada participante a ricibi infor- 
macion riba siguiente topiconan: 
• Dia 1: Mi ta efectivo den mi cas - Con mi por spaar y con pa 
cumpra sin emocion. Mi ta paga mi debe - Kico lo pasa ora 
mi no por paga mi debe mas? 
• Dia 2: Mi ta inverti den mi futuro. Futuro di nos y nos yiunan 
ta importante y con nos por logra nos metanan. Mi presu- 
puesto - Kico ta luho y prioridad y con segun bo entrada bo 
por presupuesta y asina logra nos metanan? 
“Ta nos compromiso pa sigui ofrece e curso gratis y haci 
posibel cu tur ciudadano por yega facilmente y participa acti- 
vamente na curso Finansa Den Mi Hogar”, segun e manda- 
tario. “P’esei e segundo edicion di Finansa den Mi Hogar ta 
wordo ofreci den bario, mas cerca di cas unda hunto cu bisi- 
ñanan personanan por participa”, segun minister Geoffrey 
Wever. 


Pa mas informacion y registracion pa e segundo edicion di 
Finansa den Mi Hogar por tuma contacto cu Fundacion Plan 
di Bida via telefon 5688848 of email finansasdenmihogar@ 
gmail.com 


Minister Geoffrey Wever: 


Curso di Finansa Den Mi Hogar a tuma luga na Madiki Kavel 

RELACIONA cu Luna Nacional Contra Abuso di Mucha, 
luna di conscientisacion, Fundacion Mi Voz ta bo Voz, 
Comision Nacional di Abuso Sexual di Mucha y Gobierno di 
Aruba ta presenta charlanan informativo: Conscientisacion 
y Prevencion di Abuso di Mucha. 


Prome Minister Evelyn Wever-Croes ta invita comunidad 
en general pa asisti na e charlanan informativo, pa asina 
engrandece nan conocemento y tin e oportunidad di haci 
pregunta riba e tema di abuso di menor. 


E anochinan informativo aki lo cuminsa di 7or PM y termina 
pa 9or PM y lo tuma luga riba e siguiente fecha y locali- 
dadnan di MFA durante luna di april: 


- Diahuebs 18 di april, MFA Paradrea. 
- Diahuebs 25 di april, MFA Santa Cruz 
- Diamars 30 di april, MFA Savaneta 


E oradornan cu lo brinda informacion e anochinan di charla 
ta profesionalnan na Aruba cu ta trahando cu y tratando 
casonan di abuso di menor den nan diferente areanan di 
trabou. Tambe 
lo brinda informacionnan clave riba con pa reconoce e 
señalnan di abuso sexual di muchanan; e impacto riba e 
victima y famianan; y con cada ciudadano por hunga su 
parti den prevencion y intervencion. 


“Ban uni den e iniciativa vital aki pa aumenta conscienti- 
sacion y combati e problema alarmante di abuso sexual di 
muchanan. Cada mucha merece un ambiente sigur y cuido, 
liber di e menasa di abuso y explotacion. Desafortunadamente, 
abuso sexual di muchanan ta keda un problema persistente 
mundialmente, incluso den nos mesun comunidad y hoga- 
rnan na Aruba. Ta esencial cu nos uni nos forsa pa educa nos 
mes, proteha nos muchanan, y traha pa crea un futuro mas 
sigur pa nan”, Prome Minister Evelyn Wever-Croes a expresa. 


BIBLIOTECA Nacional Aruba ta presenta un otro edicion 
di su Sustainable Education Symposium. Un evento cu 
tin como meta pa duna hopi informacion tocante dife- 
rente aspecto di sostenibilidad na un publico grandi, 
incluso alumnonan di scol. E biahe aki e simposio ta dura 
un siman, for di dia 22 di april pa dia 26 di april tin dife- 
rente evento, tanto na biblioteca como na Cas di Cultura. 


Durante e siman aki, parti mainta, biblioteca ta invita 
alumnonan di scol pa presentacionnan tocante e tema 
Plantamento. 


Diferente orador ta duna informacion tocante e tema 
entre otro Rendell de Kort, Ludwig Rasmijn, Diego de 
Cuba, Roselinde Barros-Poels y Gregory Fung A Fat. 
Scolnan participante ta: La Salle College, Abraham de 
Veerschool, EduCampus, Mon Plaisir College, Ceque 
college y Maria college. 


Dia 25 di april lo tin un ‘Evening of lectures’ na Cas 
di Cultura di 7or pa 9or di anochi. Entrada ta gratis. 
Oradornan ta Rendell de Kort, Roselinde Barros-Poels y 
Gregory Fung A Fat. Porta ta habri 6or di atardi cu un 
mercado di informacion y productonan local. 



Speakers and Panelists 
Rendell de Kort 


Roselinde Barros-Poels 


Gregory Fung-A-Fat 


Moderator 
Julisa Arends-Hoevertsz 


Thursday April 25, 2024 from 7 pm - 9 pm 
at Cas di Cultura, free entrance 


Vendors will be present from 6 pm 


Evening of Lectures 


X I Sustainable Education Symposium 2024 


‘ 


Ban planta! 


Relaciona cu Luna Nacional Contra Abuso di Mucha 


Prome Minister ta invita comunidad en general pa asisti 
n’e charlanan informativo riba e tema di abuso di menor 

DIA 26 di juni 2020 Parlamento a aproba algun cambionan 
den nos Codigo Penal. Cambionan pa loke ta trata aumento di 
castigo maximo pa zedendelicten (incluyendo abuso di mucha), 
tambe nos a trata eliminacion di e verjaringstermijn stipula pa 
e delitonan aki y nos a autorisa Minister di Husticia encuanto 
‘vroegtijdig vrijlating’ di personanan encarcela na KIA. 


Aumento di castigo maximo 
Cu aprobacion di e cambionan a culmina un trayectoria largo 
cu a tuma luga den Parlamento, caminda for di 2010 diferente 
comision y diferente parlamentario a traha riba e concepto di 
ley cu a keda trata dia 26 di juni 2020. Concretamente por 
bisa cu 27 artikel den e ley a conoce un aumento den e straf 
maximo cu por keda duna. 


Delitonan manera violacion, sex indesea cu un mucha bou di 
12 aña, casonan di maltrato premedita cu morto como conse- 
cuencia y maltrato severo premedita tur lo subi na 15 aña. Ta 
trata aumento di 3 pa 6 aña di e castigo maximo valido te na e 
momento ey. 


Aki mi ta duna algun ehempel di e aumentonan aproba: 
- Violacion (art. 2:197 verkrachting) a hisa di 12 pa 15 aña; 
- Relacion sexual cu un persona menor di edad (art. 2:200) a 
hisa di 8 pa 12 aña; 
- Agresion sexual (art. 2:201 aanranding van de eerbaardheid) 
a hisa di 8 pa 12 aña; 
- Homicidio (art. 2:259 doodslag) a hisa di 15 pa 24 aña; 
- Maltrato cu lesion grave a consecuencia (art. 2:273 mishan- 
deling die zwaar lichamelijk letstel ten gevolge heeft) a hisa di 
6 pa 9 aña y si a ocasiona morto a hisa di 9 pa 12 aña; 
- Maltrato severo (art 2:275 zware mishandeling) a hisa di 9 pa 
15 aña y cu morto como consecuencia a hisa di 12 pa 20 aña; 
- Maltrato severo premedita (art. 2:276 zware mishandeling 
met voorbedachten rade) a hisa di 12 pa 18 aña y si a conduci 
na morto e castigo a subi di 15 pa 24 aña; 


Eliminacion di e verjaringstermijn 
Otro cambio cu a tuma luga ta e verjaringstermijn di diferente 
delito, esta cu esaki a keda kita pa diferente delito, cual sigur 
ta haci posibel pa un victima semper por entrega keho, aunke 
hopi tempo a pasa, toch e abusado por keda investiga y husga. 
Cu otro palabra e victima no ta perde su derecho pa entrega 
keho. Esaki sigur ta un cambio cu tabata necesario 


Vroegtijdig vrijlating 
Vroegtijdig vrijlating tambe a conoce un cambio, esta a duna e 


Minister di Husticia e posibilidad pa ora cu pa motibo di e prob- 
lema structural di escasez di cel den KIA e por dicidi ken mag 
di sali liber mas trempan. Intencion ta pa percura cu person- 
anan cu comete zedendelicten mester sinta ful nan castigo y 
no mag di keda laga liber prome cu nan castigo pasa. 


Parlamento no a introduci castigo maximo, pero a aumenta 
esakinan 
Contrario na e pensamento cu mi ta ripara ta reina den nos 
sociedad ya ta existi castigo y castigo maximo pa ‘zedende- 
licten’, esakinan ta forma parti di nos Codigo Penal caba pa 
hopi tempo. Dia 26 di juni 2020 nos a aproba cambio di un 
ley existente dus no ta trata introduccion di un ley of articulo 
nobo. Dia 26 di juni 2020 nos a aumenta esakinan cumpliendo 
cu e grito di sociedad pa castiga e malhechornan aki severa- 
mente. 


Con a stipula e aumentonan? 
E aumentonan a keda stipula uzando articulo 39 di Statuut cu 
ta bisa cu nos leynan mester ta mas tanto posibel regla na un 
forma similar y a base di ‘concordantiebeginsel’ por bisa cu 
awor den Reino e castigonan maximo pa loke ta trata ‘zeden- 
delicten’ ta igual. 


Un caso di abuso, ta uno di mas! 
Mi kier finalisa e comunicado subrayando cu cualkier tipo di 
abuso di mucha ta inaceptabel! Cualkier violencia domestico, 
maltrato y violacion ta uno di mas! Pero mi ta enfatisa cu sola- 
mente aumenta e castigo maximo y eliminacion di e verjaring- 
stermijn no ta suficiente. Mester bin cambio den cada aspecto 
cardinal den henter e sistema di proteccion di esnan mas 
vulnerabel, cuminsando den e nucleo familiar. 


Mas ainda pueblo mester ta consciente cu si di berdad nos kier 
stop cu tur tipo di abuso y maltrato esaki ta implica: cambio di 
mentalidad di nos como sociedad, y na prome luga cu cada un 
di nos mester carga nos responsabilidad. 


Parlamentario Shailiny Tromp-Lee: 


Dia 26 di juni 2020 Parlamento a aumenta castigo di 
diferente straf maximo encuanto abuso di mucha 

DIRECTORA di Gabinete di Aruba mr. Joselin Croes a 
participa na e “Kennismissie” di Minister di OC&W Robbert 
Dijkgraaf na Curaçao y Aruba. Na Aruba e punto central tabata 
con educacion ta conecta cu e mercado laboral: e situacion 
actual, pero principalmente con e demanda di enseñansa ta 
cuadra cu e necesidad di e mercado laboral. 


Tambe na Aruba a papia cu expertonan riba loke nan ta yama 
na Hulandes “lang leven leren” cu ta algo manera enseñansa 
pa bida largo. Cual tipo di enseñansa por wordo usa pa e 
metodo aki. Akinan ta mira pa inclui tur sector di enseñansa: 
mbo, hbo y wo. 


E “Kennismissie” a cera na Curaçao cu un conferencia di SEA 
(Strategic Education Alliance). E plataforma aki di e cuater 
paisnan di Reino tin como meta pa engrandece e exito di 
estudio di y oportunidad igual pa studiantenan Caribense. 
Durante di e conferencia, studiantenan a bin na palabra y a 
bay entre otro riba e pregunta con enseñansa secundario na 
e islanan por conecta miho cu enseñansa superior. 


E conferencia a conta tambe cu presencia di Prome Minister 
di Curaçao Gilmar Pisas y Minister di Enseñansa y Deporte di 
Aruba Endy Croes. Joselin Croes a bisa cu e “Kennismissie” 
aki a trata strategia y aliansanan entre e islanan pa sigura 
exito di nos studiantenan, academico y personal y p’esey por 
bisa di tabata hopi exitoso. 


Potretnan cortesia di Arubahuis 


Directora di Gabinete di Aruba a atende 
“Kennismissie” di OC&W na Aruba y Curaçao 

Receta 
TIEMPO PREVIO: 1 hora 
HORA DE COCINAR: 2 horas 5 minutos 
TIEMPO TOTAL: 3 horas 5 minutos 
4 SERVICIO 


Ingredientes: 
1 onza. Ají picante seco [aceite de chile] 
1 cucharadita Aceite de cocina [aceite de chile] 
2 cucharadas. Pimienta en polvo [aceite de chile] 
1 cucharada. Sésamo blanco [aceite de chile] 
0,5 taza de aceite de cocina caliente [aceite de chile] 
2 tallos de cebolla verde, picada 
8 piezas de jengibre, en rodajas 
1 unidad de pollo 
2.5 libras de panceta de cerdo 
8 oz. Carne molida 
1,5 cucharadas. Aceite de pimienta elaborado por el chef 
(consulte el vídeo “Aceites exclusivos del chef John”) 
2 cucharadas. vino Shaoxing 
1 cucharada. Ajo picado (condimento) 
1 cucharada. Jengibre picado (condimento) 
2 cucharadas. Cebolla verde picada 
1 cucharada. Pasta de frijoles pixianos 
1 cucharada. Pasta de judías 
1 cucharadita Vinagre de Arroz Negro Dulce 
1,5  cucharadas.  Aceite de chile elaborado por el chef 
(consulte el vídeo “Aceites exclusivos del chef John”) 
8 oz. Fideos 
0,5 cucharadas. Salsa de soja (Salsa) 
1 cucharada. Mantequilla de maní (Salsa) 
0,5 cucharadas. Maní picado (Salsa) 
1 cucharadita Aceite de chile hecho por el chef (salsa) 
0,5  cucharadas.  Raíz de mostaza encurtida, finamente 
picada (Salsa) 
1 cucharadita Aceite de pimienta hecho por el chef (salsa) 
1 cucharadita Vinagre de Arroz Negro Dulce (Salsa) 
1 cucharada. Cebolla verde picada (Salsa) 
3  cucharadas  Ajo picado(0,5 cucharaditas)+jengibre 
picado(0,5 cucharaditas)+agua(2 cucharadas) (Salsa) 
1 cucharadita Polvo de pimienta de Sichuan (salsa) 
1 cucharadita Sésamo blanco (Salsa) 
1 cucharadita Aceite de sésamo (Salsa) 
1 cucharadita Manteca de cerdo (salsa) 
1 tallo Brote de guisante 


Direcciones: 


1. Corte los chiles secos en trozos de ½ pulgada. En una 
sartén caliente a fuego medio, sofríe hasta que esté fragante. 
  


2. Transfiera a un tazón para moler y muele el chile hasta 
convertirlo en polvo. 
  
3. Luego, en un tazón, combine el chile en polvo, la pimienta 
de Sichuan molida y el sésamo. Mezcla bien. Calienta una 
taza de aceite de cocina y vierte el aceite caliente encima. 
Dejar de lado. 
  
4. En una olla grande, coloque el pollo entero y la panceta 
de cerdo, la cebolla verde, el jengibre en rodajas y suficiente 
agua para sumergir el pollo y la panceta de cerdo. Llevar 
a ebullición, tapar la olla y cocinar a fuego lento durante 2 
horas. El stock se agregará más tarde en el paso 8. 
  
5. En un tazón pequeño, combine el ajo picado, el jengibre 
picado y una cucharada de agua. Mezcle bien y deje reposar. 
  
6. En un wok a fuego alto, dore la carne molida. Luego, 
agregue el aceite de pimienta, el vino de cocción, el jengibre 
picado, el ajo picado, la cebolla verde picada, la pasta de 
frijoles picantes Pixian, la pasta de frijoles, el vinagre negro 
y el aceite de chile. Saltee para mezclar completamente. 
  
7. En una olla, hierva de 3 a 4 tazas de agua. Agrega los 
fideos y cocina por 5 minutos hasta que estén suaves. Luego, 
intenta probar un trozo. Drenar el agua. 
  
8. En un tazón para servir, agregue la mantequilla de maní, 
la salsa de soja, el maní triturado, el aceite de chile, las 
raíces de mostaza encurtidas finamente picadas, la cebolla 
verde picada, el aceite de pimienta, la pimienta en polvo, el 
aceite de sésamo, la manteca de cerdo, el sésamo blanco, el 
vinagre negro, el jengibre y la cebolla verde. . Luego, agrega 
el caldo y mezcla bien. 


10. Agregue los fideos cocidos, revuelva para mezclar bien y 
agregue la carne molida preparada en el paso 6. 
  
11. Cubra algunos brotes y sirva. ¡Disfrutar 


Fideos picantes de Chongqing 

Sinceramente, Pastor Marcel Balootje 


Fortaleza pa Famia 


E berdad a sali na cla, y nos tur ta corda cu nos a adverti 
mayornan con e uzo di alcohol bao di hubentud tabata 
durante temporada di Carnaval, con nos ta mira hobennan 
cu boter di alcohol tur caminda ta bebe. Awor temporada 
di Carnaval a pasa basta tempo. 


Pero e adiccion a keda atras y awor tin hoben ta cana 
drenta minimarket of supermarket simplemente pa horta 
un boter di alcohol sin importa cu nan ta wordo graba of 
no. 


Despues di temporada di Carnaval ministerio publico a laga 
tur hende sa specialmente mayornan cuanto hobennan ta 
envolvi den delito. 


No ta nada di sconde cu pa 70% porciento di presonan 
den KIA ta bao di cincuenta aña. 


Nos hubentud no ta riba e bon caminda, pasobra e cana- 
mento cu arma y benta di droga a aumenta, tur hende por 
nota cu e lotenan di droga cu ta wordo gara door di polis 
y douane no ta cos chikito, y esnan envolvi localmente ta 
hende jong. 


Esaki ta hiba nos na e contesta, cu nos mester acerca 
e trono di e Haltisimo pa yuda, nos mester di ayudo di 
Dios pa prevencion, pasobra caya ta yena cu adicto tur 
caminda, no solamente den stad pero tur bario tin uzo 
di droga, benta di droga, y naturalmente e adictonan di 
bario. 


E plan di e malvado (diabel) ta pa destrui nos hubentud 
(Juan 10:10) p’asina nan no tin futuro, y no logra bira e 
homber of muhe integro cu Dios ta yama nan pa nan ta. 


Tur caminda anochi despues di 7:30pm ta manera un otro 
poblacion ta lanta for di soño, di hobennan buscando 
droga y alcohol riba caya y negociando den maldad, y tur 
hende sa esey. 


P’esey nos mester cuminsa duna tur hoben riba caya, 
na cas, den scol, tur caminda e palabra di Dios, pasobra 
solamente e palabra di Dios por libra nan di mal caminda. 
Pasobra di berdad nos ta biba den tempo trabahoso, y ta 
rond mundo, hacidonan di maldad ta buscando hoben pa 
recluta of destrui. 


A yega ora pa tur mayornan lanta for di soño y stop di 
kere den placa y cosnan material, pasobra diabel nos ta 
respeta placa ni material, tampoco propiedad e unico cos 
cu diabel ta respeta ta: E nomber di Cristo Hesus, pasobra 
ta den e nomber ey e ta wordo derota. 


Nos hubentud mester wordo guia den caminda di Dios, 
pasobra tin hopi caminda ta parce bon pero nan final ta 
morto. E caminda di Dios ta un caminda di pas, puresa y 
santidad pa nos hubentud. 


Nos ta rondona cu productornan di maldad cu no ta 
importa yiu di ken nan destrui. 


E palabra di Dios ta bisa lo siguiente na tur hoben: 


No laga ningun hende menosprecia bo hubentud, ma mas 
bien den palabra, conducta, amor, fe y puresa, demostra 
bo mes di ta un ehempel p’esnan cu ta kere (1 Timoteo 
4:12). 


Y Jabes tabata mas honorabel cu su ruman hombernan, 
y su mama a yam’e Jabes bisando ta cu dolor mi a haye. 
Awor Jabes a enfoca e Dios di Israel, bisando: O cu Abo lo 
a bendiciona mi di berdad y haci mi teritorio mas grandi, 
y cu Bo man lo ta cu mi, y cu Abo lo warda mi di malo, 
pa pena no toca mi. Y Dios a dun’e loke cu e a pidi (1 
Cronicanan 4:9-10). 


Ningun hoben tin mester di drenta mal caminda, laga nos 
tur como mayornan busca Dios y siña nan e palabra di 
Dios. 


E palabra di Dios por libra tur hoben di mal caminda 

“Ousente di e curpa y na cas serca senjor” 
2 corintionan 5:8 


Cu dolor den nos curason nos ta anuncia 
fayecimento di : 


David Oswald Gomes 
*19 Oktober 1950 - †10 April 2024 


Na nomber di su : 
Mayornan d.f.m : 
†John y †Esther Gomes 


Rumannan: 
Elizabeth Gomes 
Anita Gomes 
Johnny Gomes 
Michael Gomes 


Primo y primanan: 
Fung-a-fat, de Nobrega y Spellen 


Sobrino y sabrinanan: 
Gomes 


Su amistadnan di entercesornan di iglesia Seed 
of Life na San Nicolaas 


Su bon amiga nan di añas: 
Myrna Vrolijk Illidge Miladis Quandt Maritza Silier 


Acto di entiero lo tuma lugar diabierna 19 di april 
2024 na Pray Funeral Home di 2:00 pa 4:00 pm, 
despues lo sali pa Santana centraal na Sabana 
Basora. 

“Señor ta mi wardador, mi no tin falta di nada. 
Den cunucu di yerba berde e ta pone mi sosega. 
E ta hiba mi na awa trankil, pa mi bolbe haña forsa.” 
Salmo 23: 1,2,3 


Cu hopi dolor na nos curazon pero conforme cu Dios su 
boluntad nos ta participa cu a fayece na Ocala Florida 
nos esposa, mama, wela, ruman, cuña, tanta, sobrina, 
prima y amiga stima 


Ivy Marcia 
Tang Yuk-Comenencia 
*05-06-1963 – †01-03-2024 


Tata: †Alejandro “Indio” Comenencia 
Mama: †Adela Comenencia-Gomez 


Esposo: Ryan Tang Yuk 
Yiu: Ryan Gentle Tang Yuk y Paula Thrasher 
Nieto stima: Ryan Ivan Tang Yuk 


Yiunan di criansa: Sooling Tang Yuk 
Rumico Tang Yuk 


Nieta di criansa: Cabria de Chabert 


Rumannan: †Gabriel “Peppy” y Alexandrina Comenencia-Blanco 
Fanny y Legenhousen “Larry” Nyack-Comenencia 
Judith y Frank Richardson-Comenencia 
Beatriz “Beata” y Luis “Gino” de Cuba-Comenencia 
Edwin “Papito” y Elvia Comenencia-Rodriguez 
Aléjandro “Niño” y Glenda Comenencia-Albertsz 
Maria “Mary” y Tirso Tromp-Comenencia 
Manera ruman: Roy y Elaine Quandus-Geerman 


Sobrino(a)nan: Sheldon y Marlin Nyack-Figaroa y famia 
Ghislaine y Harold Grant-Comenencia y famia 
Arthur y Gennilee Comenencia-Ras y famia 
Franklin y Elsa Richardson-Rincones y famia 
Aldrin y Maaike Comenencia-Los y famia 
Javier “Derrick” Comenencia 
Julienne y Jobert Reyes-Comenencia y famia 
Rujina Comenencia y yiu 
Lugina y Ervany Machado-de Cuba y famia 
Gabriela Tromp y Andrew Croes 


Omonan: Joaquin “Quincho” Comenencia y famia (Colombia) 
Carlos “Calulo” Comenencia y famia 


Tanta: Teresa Kock-Comenencia y famia 


Suanan: †Kenrick Noel y famia 
Mervin Tang Yuk y famia 
Oswald Tang Yuk y famia 
Vincent Tang Yuk y famia 


Cuñanan: †Monica Beharry y famia 
Linda Jerome y famia 
Barbara Beharry y famia 
†Jackie Tang Yuk 
Patricia Tang Yuk 


Primo(a)nan na: Aruba, Corsow, Colombia y Hulanda 


Primanan stima: Jetzy de Koning-Bruges 
Ederlinda Kock 
Sonia Quandt-Gomez 


Tur su amiga- y amigonan y amistadnan stima na Aruba y su 
barrio Dakota, Ocala, St. Croix, Corsow y Hulanda 


Demas famianan:Comenencia, Tang Yuk, Thrasher, Noel, 
Beharry,Jerome, Blanco, Nyack, Richardson, de Cuba, Rodriguez, 
Albertsz, Tromp, Kock, Violenus, Figaroa, Grant, Reyes, Ras, 
Rincones, Los, Machado, Croes, Neuman, de Koning, Quandt, 
Bitorina, Irwin, Ramharak, Beke, King, Jeroe, de la Cruz, Lispier, 
Hodge, Castillo, Castillejo, Ras, Quandus, Porino, Franken, 
Geerman, Herts, Dania, Tromp, Nuboer, Sneek, Steenen, Rafael, 
Lake, Becker, Martis, Pablo, Schwengle. 


Na corsow: Marlene Comenencia y rumannan y famia 
Randy de Lannoy y famia 
Famia Jacobus 
Famia Curiel 


Na Colombia: Comenencia, Gomez, Elias, Bruges, Scott, 
Alzamora, Granados, Freyle Villar 


Acto di condolencia y ceremonia di despedida lo tuma lugar na 
Parokia Birgen di Fatima na Dakota, diasabra 20 di April 2024 di 
9:30 pa 11:30 di mainta. 


Despues ta sigui pa su ultimo lugar di sosiego na Santana Central 
Sabana Basora. 
Despues di entierro nos no por ricibi bishita di condolencia na 
cas, nos ta pidi comprension pa esey. 


Si acaso den nos tristesa nos por a lubida algun famia, nos ta 
pidi nos mas sincero disculpa. Enbes di flor of krans lo tin un box 
disponibel pa donacion pa Parokia Birgen di Fatima Dakota. 


‘Dios ta amor… y amor ta Dios, 
maske mi no ta na mundo aki, 
tur dia lo mi ta banda di boso Curazon’. 


“Mi por stens di loke Dios ta haci” 
Salmo 33 


Cu dolor na nos curason, nos ta participa 
fayecimento di nos ser stima: 


Filomena Maria 
Arends- Semeleer 
Cariñosamente yama “Mena”, “Mama Mena” 
*05-10-1946 - †14-04-2024 


Na nomber di: 
Su mayornan den feliz memoria: 
Prudencio Semeleer y Maria Antonia Semeleer-Croes 


Su kerido esposo: 
Pedro Arends 


Su yiunan stima: 
Gilbert Arends & Milka Vrolijk 
Patrick Arends & Zuly Luidens 


Su nietanan stima: 
Zurainy Arends 
Aixa Arends 


Su bisanieto stima: 
Khylian Suarez Chirinos 


Su rumannan: 
Dalmacio (Maiky) & Martha Semeleer-Alzate 
†Catharina Isabella Semeleer 
†Gilberto Semeleer 


Su sobrinonan: 
Roy Alexander Semeleer 
Jaime Semeleer 


Su swa y cuñanan: 
Sra. Vda. Clarita Simileer-Arends y yiunan 
†Sr. Juan Arends y yiunan 
†Sra. Maria Kelly-Arends y yiunan 
Sra. Theresita Arends y yiunan 
Sr. Vicente Arends y yiunan 
†Sra. Annie Blanco-Arends y yiunan 


Su iha stima: 
Dolorosa (Doke) Kelly-Ridderstaat y famia 


Su ayudantenan y bon amiga: 
Zr. Ita Ridderstaat y Theresita Arends 


Su bon amiga di cas Sra. Margaritha Semeleer,demas 
amistadnan di Grupo Kawara y tur Su bon bisiñanan. 


Tur Su prima y primonan, comer y compernan, ex- 
coleganan di San Pedro Hospitaal y dr. Horacio 
Oduber Hospitaal. 


Demas famianan: 
Semeleer, Arends, Croes, Tromp, Vrolijk, Luidens, 
Alzate, Blanco, Kelly, Ridderstaat, Figaroa, Flanegin, 
Franken, Simileer, Faro, Winterdaal. 


Nos ta pidi nos mas sincero disculpa si den nos tristeza 
nos por a lubida nomber di algun famia, amigo of 
conocir. 


Acto di despedida lo tuma luga diahuebs 18 di 
April 2024 di 2’or pa 4’ or di atardi na Aurora Funeral 
Home. Despues di respons lo sali pa santana Catolico 
na Noord. 


Alavez ta pidi pa bin bisti na color alegre, door cu nos 
defunto stima semper tabata un persona alegre. 


Nos ta participa cu lamentablemente despues di 
entiero di nos defunto stima nos no ta tuma bishita di 
condolencia na cas. 


Laga tur loke ta sperami ta bunita, 
laga tur locual mi encontra ta bunita, 
Laga tur locual keda atras ta bunita y 
laga esakinan termina den tur bunitesa. 
Autor: Cado Wever 


Cu hopi tristeza pero conforme cu boluntad di 
Dios, nos ta participa fayecimento di: 


Joseph Daniel Harms 
Mihor conoci como “Nel” 
*13-10-1940 - †16-04-2024 


Na nomber di su: 
Yiunan na Hulanda: 
Nelsito, Claudia y yiunan 
†Mirlando, Sandra y yiunan 
Noraima, Mark y yiunan 


Ruman: 
Roland “Joy” y Eulogia “Betty” Harms-Jansen 


Sua: 
Viudo Luis Horacio Oduber 


Sobrino- y sobrinanan, primo- y primanan 


Amigo/Ruman/Caretaker: Albert “Jottie” de Cuba 


Demas famia-, amigo- y conocirnan na Aruba, 
Corsow y Hulanda. 


Acto di entiero lo tuma lugar diabierna 19 di april 
2024 di 9’or pa 11’or di mainta na Aurora Funeral 
Home y despues saliendo pa Santana Central na 
Sabana Basora. 


Nos ta lamenta di no por ricibi bishita di 
condolencia na cas. 


Lo E seca tur lagrima for di nan wowo y morto lo 
no exsisti mas. Lo no tin nada di rouw, nada di 
yoramento, nada di dolo mas, pasobra tur cos di 
antes a pasa bai. 
Rev. 21:4 


A bay sosega den brasa di Señor nos ser stima: 


Candido 
Jacobo Angela 
Cariñosamente yama “Coby of Cobito” 
*11-10-1940 - †13-04-2024 


Drumi dushi den brasa di Señor 


Acto di entiero lo wordo anuncia despues 


